title: Hirado

text: Hirado () on Japanin kaupunki Kyūshūn alueella Nagasakin prefektuurissa. Se sijaitsee prefektuurin pohjoisosassa Sasebon luoteispuolella. Kaupunkiin kuuluu pieni osa Kyūshūn pääsaarta ja noin 40 muuta saarta, joista suurin on Hiradon pitkänomainen saari; muita merkittäviä saaria ovat Azuchi-ōshima, Takushima ja Ikitsukishima. Kaupungin pohjoispuolella avautuu Genkainmeri ja länsipuolella Itä-Kiinan meri. Hiradossa on 32 466 asukasta (vuonna 2017) ja sen pinta-ala on 235,08 neliökilometriä.


title: Hirado

text: Hiradolla on yhteistyötä seuraavien kaupunkien kanssa Japanissa ja ulkomailla:


title: Mac OS X 10.2

text: Mac OS X 10.2 Jaguar on Applen kolmas pääjulkaisu Mac OS X -käyttöjärjestelmästä. Se julkaistiin 24. elokuuta 2002. OS X Jaguar on OS X Puman seuraaja.


title: Mac OS X Lion

text: Mac OS X Lion (versio 10.7) on Applen Mac OS X -käyttöjärjestelmän kahdeksas pääjulkaisu, joka julkaistiin 20. heinäkuuta 2011. Käyttöjärjestelmää ei julkaistu lainkaan fyysisessä muodossa kuten edeltäjänsä, vaan se oli ladattavissa Mac App Storesta. Lioniin on saatavana lisäohjelma OS X Lion Server, joka nopeuttaa ja helpottaa Macin käyttöä. Lion on Mac OS X Snow Leopardin seuraaja.


title: Mac OS X Lion

text: Järjestelmävaatimukset ovat:


title: Abraham Aruliah Somavarapa

text: Abraham Aruliah Somavarapa (16. marraskuuta 1930 – 31. heinäkuuta 2003) oli intialainen roomalaiskatolinen piispa. Hänet vihittiin papiksi 23. huhtikuuta 1959 ja nimitettiin Cuddapahin hiippakunnan piispaksi 28. lokakuuta 1976. Piispaksi vihkiminen seurasi 20. huhtikuuta 1977. Pääkonsekraattorina toimi Rajarethinam Arokiasamy Sundaram, jota avustivat Ignatius Gopu ja Pudhota Chinniah Balaswamy.


title: Abraham Aruliah Somavarapa

text: Somavarapa erosi tehtävistään 67-vuotiaana 24. tammikuuta 1998 ja kuoli 72 vuoden iässä.


title: Binomilause

text: Alkeisalgebrassa binomilause kuvaa binomin potenssin algebrallisen kehittämisen. Lauseen mukaan on mahdollista kehittää (x + y) summaksi, jossa termit ovat muotoa axy, siten että eksponentit b ja c ovat ei-negatiivisia kokonaislukuja ja b + c = n. Lisäksi jokaisen termin kerroin a on tietty positiivinen kokonaisluku, joka riippuu n:stä ja b:stä. Kun eksponentti on 0, on "x" tai "y" jätetty pois kehitelmästä. Esimerkiksi:


title: Binomilause

text:
Kerroin a termissä xy tunnetaan binomikertoimena formula_6 tai formula_7 (näillä kahdella on sama arvo). Nämä kertoimet voidaan laskea kaavasta
missä "b!" tarkoittaa luvun "b" kertomaa.


title: Binomilause

text:
Binomikertoimet voidaan myös järjestää Pascalin kolmioksi. Samat luvut esiintyvät myös kombinatoriikassa, jossa formula_6 osoittaa, kuinka monta b-alkioista osajoukkoa "n" alkion joukolla on.
Binomikaava ja kolmion muotoon järjestetyt binomikertoimet liitetään usein vain Blaise Pascaliin, joka kuvaili ne 1600-luvulla, mutta jo monet häntä edeltävät matemaatikot tiesivät ne. 300-luvulla eaa. kreikkalainen matemaatikko Eukleides Aleksandrialainen mainitsi erikoistapauksen binomilauseesta (a+b) eksponentille 2 kuten myös 200-luvun eaa. intialainen matemaatikko Pingala korkeammille kertaluvuille. Tuttu binomilause ja niin kutsuttu Pascalin kolmio olivat tunnettuja 900-luvulla intialaiselle matemaatikolle Halayudhalle ja persialaiselle matemaatikolle Al-Karajille, ja 1200-luvun kiinalaiselle matemaatikolle Yang Huille, jotka kaikki saivat samoja tuloksia.
Al-Karaji antoi myös matemaattisen todistuksen sekä binomilauseesta että Pascalin kolmiosta käyttäen matemaattista induktiota.


title: Binomilause

text: Lauseen mukaan on mahdollista kehittää mikä tahansa potenssi ("x" + "y"):n summaksi, joka on muotoa


title: Binomilause

text: missä jokainen formula_11 on tietty positiivinen kokonaisluku, joka tunnetaan binomikertoimena. Tämä kaava liittyy myös binomikaavaan tai binomikuvaukseen. Käytettäessä summamerkintää se voidaan kirjoittaa


title: Binomilause

text: Viimeinen lauseke seuraa edellisestä ja on symmetrinen "x" :n ja "y" :n ensimmäisen lausekkeen kanssa, ja verrattaessa kertoimiin huomataan, että binomikertoimien jono kaavassa on myös symmetrinen.


title: Binomilause

text: Tavallisin esimerkki binomilauseesta on "x" + "y":n neliö:


title: Binomilause

text: Binomikertoimet 1, 2, 1 tässä lausekkeessa vastaavat Pascalin kolmion kolmatta riviä. Korkeampien potenssien kertoimet "x" + "y":lle vastaavat kolmion seuraavia rivejä :


title: Binomilause

text: Huomaa, että


title: Binomilause

text: "xy"n kerroin


title: Binomilause

text: on formula_18 koska on kolme kolmen kirjaimen pituista "x","y" jonoa, joissa on tarkallen kaksi "y"'tä, nimittäin,


title: Binomilause

text: vastaten kolmea kaksialkioista osajoukkoa joukosta { 1, 2, 3 }, nimittäin,


title: Binomilause

text: missä jokaisessa osajoukossa eritellään "y"n paikka vastaavassa jonossa.


title: Binomilause

text: Kun kehitetään auki ("x" + "y") niin se tuottaa 2 tulojen summaa, jotka ovat muotoa "e""e" ... "e" missä jokainen "e" on "x" tai  "y". Kun järjestellään termejä uudelleen, niin huomataan, että jokainen tulo on muotoa "x""y" "k": n arvoilla 0:sta "n":ään. Kun k tunnetaan, saadaan seuraavista kaikista lauseista sama arvo:Tämä todistaa binomilauseen.


title: HVS-Tennis

text: HVS-Tennis (aik. Helsingin Verkkopalloseura) on helsinkiläinen tennisseura. Helsingin Verkkopalloseura perustettiin 27. huhtikuuta 1920. Seuran nimeksi vaihdettiin 1980-luvun alussa HVS-Tennis. Jäseniä seurassa on noin 1 300.


title: HVS-Tennis

text: HVS-Tennistä ovat edustaneet muun muassa Harri Heliövaara, Emma ja Essi Laine, Birgitta Lindström, Juho Paukku, Aki Rahunen, Heini Salonen ja Pekka Säilä. Seura järjestää joka vuosi miesten ATP Challenger -turnauksen IPP Openin ja naisten ITF-turnauksen OrtoLääkärit Openin.


title: HVS-Tennis

text: HVS-Tenniksen kotikenttinä toimivat Talin ja Taivallahden tenniskeskukset. Aikaisemmin seuran kotikenttänä toimi Tennispalatsi.


title: Rajarethinam Arokiasamy Sundaram

text: Rajarethinam Arokiasamy Sundaram (10. kesäkuuta 1905 – 28. elokuuta 1998) oli intialainen roomalaiskatolinen piispa. Hänet vihittiin papiksi 24. helmikuuta 1941 ja nimitettiin Tanjoren hiippakunnan piispaksi 4. helmikuuta 1953. Piispaksi vihkiminen seurasi 19. maaliskuuta. Pääkonsekraattorina toimi Louis Mathias, jota avustivat Thomas Pothacamury ja James Mendonça.


title: Rajarethinam Arokiasamy Sundaram

text: Sundaram osallistui Vatikaanin toiseen kirkolliskokoukseen. Hän jäi eläkkeelle 81-vuotiaana 12. syyskuuta 1986 ja eli 93:n vuoden ikään.


title: 4-aminosalisyylihappo

text: 4-Aminosalisyylihappo (myös Aminosalyyli, para-aminosalisyylihappo, para-aminosalyyli (PAS), p-aminosalisyylihappo) on likeistä sukua asetyylisalisyylihapolle (Aspirin, Disperin) mutta kuitenkin poikkeaa näistä. PAS:ia käytettiin tehostamaan anti-tuberkuloottisten lääkeaineiden vaikutusta, hidastamalla niiden hajaantumista elimistössä. Lääketieteen termein: se tarkoittaa eliminaation puolintumisajan pidentymää.


title: 4-aminosalisyylihappo

text: Aminosalyyli saapui käyttöön vuonna 1944. Sitä käytettiin kombinoidun eli yhdistelmähoidon yhtenä osana, ainakin streptomysiinin (SM) sekä isoniatsidin (INH) ohella. Aminosalyylia annettiin tavanomaisesti pitkiä jaksoja ja huomattavia määriä tuberkuloosi-potilaalle. Lääkkeen vuosikausiannostus saattoi olla 10-16 grammaa vuorokaudessa. Se tekisi kuukausien - ehkä vuosienkin kestäessä, jopa kilogrammoihin yltävän lääkeainemäärän. Tässä oletettuna hoitoajan maksimina on esitetty kaksi vuotta.


title: 4-aminosalisyylihappo

text: Aminosalyylin teho perustui siihen, että tbc-bakteerien kasvu rajoittuu. Antibakteerista eli bakteereja tappavaa tasoa, sen lääkitysteho ei suorastaan ollut.


title: 4-aminosalisyylihappo

text: Lääkkeellä oli useita sivuvaikutuksia: pahoinvointi, ripulointi, ihottumat, sekä oksentelua ja vatsakipuja.Tätä lääkitystä saavalle oli usein vaikeata pitkien hoitokuurien sietäminen ja jatkuva säännönmukainen lääkkeen ottaminen, joka saattoi tehdä pahoinvoivaksi ja aiheuttaa vatsakipuja. Usein saatettiin tarvita antasideja, hoitamaan PAS:sta aiheutuneita vatsavaivoja.


title: 4-aminosalisyylihappo

text: Tuore vatsahaava oli selvä vasta-aihe para-aminosalyylin käytölle.


title: 4-aminosalisyylihappo

text: PAS:n korvasi myöhemmin EMB eli etambutoli. Se aiheutti vähempiä sivuvaikutuksia ja harvemmin. EMB omasi kuitenkin näölle vahingollisia haittavaikutuksia.


title: Devadass Ambrose Mariadoss

text: Devadass Ambrose Mariadoss (s. 8. lokakuuta 1947) on intialainen roomalaiskatolinen piispa. Hänet vihittiin papiksi Tanjoren hiippakuntaan 5. elokuuta 1974 ja nimitettiin sen piispaksi 28. kesäkuuta 1997. Piispaksi vihkiminen seurasi 24. syyskuuta. Pääkonsekraattorina toimi Duraisamy Simon Lourdusamy, jota avustivat Michael Augustine ja Packiam Arokiaswamy.


title: Francis Antonysamy

text: Francis Antonysamy (s. 15. huhtikuuta 1946) on intialainen roomalaiskatolinen piispa. Hänet vihittiin papiksi Tanjoren hiippakuntaan 2. elokuuta 1974 ja nimitettiin Kumbakonamin hiippakunnan piispaksi 31. toukokuuta 2008. Piispaksi vihkiminen seurasi 9. heinäkuuta. Pääkonsekraattorina toimi Antony Anandarayar, jota avustivat Peter Remigius ja Devadass Ambrose Mariadoss.


title: Biz Stone

text: Christopher Isaac "Biz" Stone (s. 10. maaliskuuta 1974) on yhdysvaltalainen ohjelmistosuunnittelija. Parhaiten hänet tunnetaan muun muassa mikroblogipalvelun Twitterin ja Bloggerin perustamisesta. Hän on ollut mukana kehittämässä myös internetpalveluita Xanga ja Odeo.


title: Biz Stone

text: Stone on kasvissyöjä ja asuu Kaliforniassa vaimonsa Livian ja poikansa Jacobin kanssa.


title: Daktinomysiini

text:
Daktinomysiini eli aktinomysiini-D on kasvainten hoitoon käytettävä antibiootti. Se vaikuttaa kiinnittymällä tumassa DNA:n kaksoiskierteiden väliin ja estämällä siten transkription eli käytännössä geenin toiminnan. Siten se estää syöpäsolujen kasvua. Sitä käytetään joidenkin lapsilla esiintyvien syöpäsairauksien hoidossa. Daktinomysiinin käyttöalueita
ovat pehmytkudossarkoomat, Ewingin sarkooma, Wilmsin kasvain, rabdomyosarkooma, luun sarkooma ja istukkasyöpä. Daktinomysiiniä on annettu suonensisäisinä ruiskeina (iv.).


title: Daktinomysiini

text: Daktinomysiini on suhteellisen myrkyllistä. Tärkeimmät haittavaikutukset ovat pahoinvointi, limakalvovauriot, ihottumat, hiustenlähtö ja luuytimen vajaatoiminta.


title: Daktinomysiini

text: Daktinomysiiniä saadaan aktinomykeetti-bakteereista eli ns. sädesienistä, Streptomyces parvulus, jotka ovat myös tunnettuja rakennusten kosteusvaurioista lähinnä allergioitten aiheuttajana.


title: Daktinomysiini

text: Lääkkeen keksimisestä sen käyttöönottoon meni hieman yli kaksi vuosikymmentä (Yhdysvalloissa FDA vuonna 1964), ja siihen on voinut olla syynä daktinomysiinin suuri myrkyllisyys.


title: Daktinomysiini

text: Daktinomysiinin keksi vuonna 1940 Yhdysvaltojen juutalainen lääketieteen tutkija Selman Waksman, joka oli syntynyt Ukrainassa. Hän löysi tutkimistaan sädesienistä useita antibiootteja, mm. streptomysiinin.


title: Daktinomysiini

text: 29.2. 2012 lukien on daktinomysiinin ("Cosmegen") myyntilupa peruutettu. Lääkettä oli markkinoinut Lundbeck -niminen lääkealan konserni. Erityislupaa voi pienille lääke-erille hakea, joko potilas taikka terveydenhuollon alan toimija, Fimeasta. Lääkkeen käyttö on vähentynyt, toisten vastaavien lääketuotteiden kehittelyn myötä.


title: Terveyskioski

text: Terveyskioski on ihmisten päivittäiseen ympäristöön sijoitettu hoitajavetoinen, matalan kynnyksen terveydenhuollon palvelupiste. Terveyskioskeista saa apua perusterveydenhoidon tarpeisiin sekä ennalta ehkäisevää opastusta ja neuvontaa. Kaikille avoimiin hoitajatasoisiin palveluihin pääsee ilman ajanvarausta, ja ne ovat maksuttomia. Terveyskioskit sijaitsevat tyypillisesti kauppa- ja ostoskeskuksissa. Terveyskioski toimii terveyskeskuksen alaisena yksikkönä osana kunnan perusterveydenhuollon palvelukokonaisuutta.


title: Terveyskioski

text: Suomen ensimmäinen terveyskioski avattiin kesäkuussa 2009 Ylöjärven kauppakeskus Eloon ja toinen maaliskuussa 2010 Lahden kauppakeskus Trioon. Toiminnan kaksivuotisia kokeilu- ja tutkimushankkeita on arvioinut Tampereen yliopisto. Suomen kolmas terveyskioski avattiin 1. syyskuuta 2011 Kotkan kauppakeskus Pasaatiin ja neljäs 29. syyskuuta 2011 Lahteen Launeen Prismaan.


title: Terveyskioski

text:
Terveyskioski-toiminnan alullepanijana ja konseptin levittäjänä toimi Suomen itsenäisyyden juhlarahasto Sitran Kuntaohjelma. Nimenkäyttöoikeus perustuu Sitran ja Terveyskioski-toiminimen omistavan Luontaistuote Oulun Natural Oy:n kanssa tehtyyn sopimukseen.
Sitran 2009-2012 toteutetun kuntaohjelman tavoitteena oli edistää kuntien palvelutuotantoa, jotta se vastaisi entistä paremmin kansalaisten hyvinvointipalveluiden kysyntää ja turvaisi osaltaan julkisen talouden kestävyyttä.


title: Terveyskioski

text: Terveyskioski-toimintamalli pohjautuu Yhdysvalloissa kehitettyyn Retail Clinic -palvelumalliin, jossa terveydenhoitopalveluita tarjotaan suurten asiakasvirtojen läheisyydessä ostoskeskuksissa tai kauppaketjujen yhteydessä.


title: Terveyskioski

text: Terveyskioskin toiminnan painopiste voi suuntautua kunnan tarpeen mukaan ennalta ehkäisevään palveluun tai hoitotoimenpiteisiin. Terveyskioskin palveluvalikoimaan kuuluvat tyypillisesti muun muassa terveysneuvonta, pienimuotoinen vastaanottotoiminta (esimerkiksi verenpaine-, verensokeri- ja lihasvoimamittaukset), rokotukset, ompeleiden poistot, palvelunohjaus ja erilaiset teemapäivät (liikunta, hammashuolto, diabetes jne.).


title: Terveyskioski

text: Terveyskioski-konsepti sai Retail Awards Vuoden komeetta -palkinnon 2010. Palkinnon perusteluissa terveyskioskia pidettiin yhteiskunnallisesti merkittävänä palvelukonseptina, joka tavoittaa laajasti erilaiset kuluttajaryhmät aina vauvasta vaariin. Terveyskioskin nähtiin luovan kauppakeskuksiin uutta palvelutarjontaa. Perusteluissa painotettiin myös terveyskioski-konseptin ajatusta viedä palvelut sinne, missä ihmiset ovat. Ylöjärven terveyskioski voitti Pirkanmaan-Satakunnan alueen yhteiskuntasarjan Nuorkauppakamarin Tuottava Idea -kilpailussa. Tuottava Idea -kilpailun tavoitteena on edistää innovointia sekä nostaa esiin uusia liikeideoita ja korostaa niiden merkitystä yhteiskunnallisen kehityksen avaintekijöinä.


title: Terveyskioski

text: Tampereen yliopisto on arvioinut ja tutkinut puolueettomasti terveyskioskitoiminnan vaikutukset Ylöjärven ja Lahden kaupungin terveyspalveluihin. Saatuja tuloksia on verrattu mm. nykyisiin terveydenhuollon palveluihin ja toimintaan sekä asiakkaiden ja henkilöstön tyytyväisyyteen.


title: Supernatural (7. tuotantokausi)

text: Yhdysvaltalaisen televisiosarjan "Supernaturalin" seitsemäs tuotantokausi alkoi Yhdysvalloissa 23. syyskuuta 2011 The CW -kanavalla. Kauden 23. ja viimeinen jakso esitettiin 18. toukokuuta 2012.


title: Supernatural (7. tuotantokausi)

text: Seitsemäs kausi alkaa siitä mihin edellinen jäi. Castiel on ahmaissut miljoonia sieluja itseensä ja kutsuu itseään uudeksi Jumalaksi. Sam taas on hankkinut muistonsa takaisin Helvetistä, eikä ole täysin kunnossa. Käy ilmi, että Castiel on imaissut sisäänsä myös Kiirastulen pahimmat olennot leviatanit, jotka kamppailevat päästäkseen vapaiksi. Lopulta leviatanit ottavat Castielin valtaansa ja leviävät putkistojen kautta muihin. Lucifer vierailee Samin luona ja väittää kaiken olevan vain isoa hallusinaatiota, ja että Sam olisi yhä Helvetissä hänen kanssaan.


title: Supernatural (7. tuotantokausi)

text: Jared Padalecki ja Jensen Ackles jatkoivat Sam ja Dean Winchesterina. Myös sekä Jim Beaver, että Mark Sheppard palasivat rooleihinsa. Misha Collins esiintyi neljässä jaksossa ja oli merkitty "erityisvierailevaksi tähdeksi" (). Muita kaudelle vain muutamaksi jaksoksi palaavia näyttelijöitä olivat muun muassa Julian Richings, Mark Pellegrino ja Alona Tal. Myös "Buffy, vampyyrintappajasta" tutut Charisma Carpenter ja James Marsters esiintyivät kauden viidennessä jaksossa esittäen avioparia. Kolmas Whedonversesta tuttu näyttelijä, Jewel Staite, esittää Kitsune-demoni Amya, jonka Sam tapasi nuorempana. Myös nuorta Samia esittänyt Colin Ford palasi esittämään rooliaan takaumajaksossa. Bobbyn vanhaa metsästäjäystävää, Rufusta, esittävä Steven Williams palasi rooliinsa jaksossa "Death's Door". Rachel Miner uusi roolinsa Meg Mastersina loppukaudella. Uusia hahmoja seitsemännellä kaudella ovat leviatanit, joita esittävät Benito Martinez, Cameron Bancroft ja Sean Owen Roberts. Leviatanien poliitikoksi naamioitunutta pomoa esittää James Patrick Stuart. DJ Qualls esittää uutta nuorta metsästäjää Garthia. Felicia Day esiintyi 20. jaksossa hakkeri-Charliena.


title: Supernatural (7. tuotantokausi)

text: The CW jatkoi "Supernaturalia" seitsemännelle tuotantokaudelle 26. huhtikuuta 2011. Kauden kuvaukset alkoivat 6. heinäkuuta 2011 Jensen Acklesin ohjaamalla jaksolla Vancouverissa, Kanadassa.


title: Antony Anandarayar

text: Antony Anandarayar (s. 17. heinäkuuta 1945) on intialainen roomalaiskatolinen arkkipiispa. Hänet vihittiin papiksi 21. joulukuuta 1971 ja nimitettiin Ootacamundin hiippakunnan piispaksi 2. tammikuuta 1997. Piispaksi vihkiminen seurasi 29. tammikuuta. Pääkonsekraattorina toimi Duraisamy Simon Lourdusamy, jota avustivat James Masilamony Arul Das ja Michael Augustine.


title: Antony Anandarayar

text: 10. kesäkuuta 2004 Anandarayar sai nimityksen Pondicherryn ja Cuddaloren arkkipiispaksi, jonka virkaan hänet asetettiin 5. heinäkuuta.


title: Palotestaus

text: Palotestaus on tutkimustoimintaa jossa tutkitaan materiaalin, rakenteiden ja rakennelmien palamista. Palotestaus pyrkii parantamaan ja luokittelemaan erilaisten materiaalien, rakenteiden ja rakennelmien palamista.


title: Palotestaus

text: Rakennusmateriaalien palotestaus pyrkii luokittelemaan rakennusmateriaalien palokäyttäytymisen. Testausta käytetään luokittelemiseen ja tuotekehitykseen. Euroopassa palotestejä vaaditaan kaikilta rakennusmateriaaleilta, joilla on paloluokitus ja se liittyy CE merkin saamiskäytäntöön. Rakennusmateriaalit luokitellaan 6 eri luokaan (A1-F) joista A1 on paras ja F huonoin. Lisäksi luokitellaan palavaa pisarointia (luokat d1, d2 ja d3) ja savun muodostusta (luokat s1, s2 ja s3). Rakennusmateriaalien perustestaukseen kuuluu 5 eri testiä. Miedoin testi on pienenliekintesti (EN ISO 11925-2), jossa materiaalia kuormitetaan lähinnä käsisytyttimen (sytkärin) liekkiä muistuttavalla liekillä. Kovimman luokan (A luokka) saamiseen käytetään palamattomuustestiä (EN ISO 1182), jossa materiaalia pidetään 750 C asteen lämpötilassa 30min ja se ei saa menettää yli puolta painostaan testin aikana, sekä lämpöarvotestiä (pommikalorimetri , EN ISO 1716), jossa määritellään tuotteen palava energiamäärä. Muita testejä ovat, tasopaneeli (EN ISO 9239-1)(vain lattiatuotteille) ja SBI (EN 13823) testi. A1 luokan materiaalit ovat käytännössä palamattomia kuten kivi, lasi ym. F luokan materiaalit ovat käytännössä luokittelemattomia. Esimerkiksi puu voi saavuttaa suojakäsiteltynä jopa B luokan, mutta A luokan saavuttaminen on nykymenetelmillä mahdotonta.


title: Palotestaus

text: Suomessa rakennusmateriaaleilta kussakin loppuasennuskohteessa vaadittavat paloluokat ilmoitetaan Rakennusmääräyskokoelman osassa E.


title: Arulappan Amalraj

text: Arulappan Amalraj (s. 4. joulukuuta 1953) on intialainen roomalaiskatolinen piispa. Hänet vihittiin papiksi 26. joulukuuta 1980 ja nimitettiin Ootacamundin hiippakunnan piispaksi 30. kesäkuuta 2006. Piispaksi vihkiminen seurasi 9. elokuuta. Pääkonsekraattorina toimi Malayappan Chinnappa, jota avustivat Antony Anandarayar ja Ambrose Mathalaimuthu.


title: Selçuk Çebi

text: Selçuk Çebi (s. 3. kesäkuuta 1982 Trabzon) on turkkilainen kreikkalais-roomalaisen tyylin painija ja maailmanmestari.


title: Selçuk Çebi

text: 66-84 kilogramman painoluokissa kilpaillut Çebi voitti maailmanmestaruuden Herningissä 2009, Moskovassa 2010 ja Las Vegasissa 2015. Lisäksi hän sai MM-hopeaa Istanbulissa 2011, MM-pronssia Taškentissa 2014, EM-hopeaa Vantaalla 2014 ja EM-pronssia Vilnassa 2009.


title: Robin Frijns

text: Robin Frijns (s. 7. elokuuta 1991 Maastricht, Alankomaat) on hollantilainen moottoriurheilija, mutta hän asuu Belgiassa. Hän on kilpaillut kaudesta 2015-2016 Formula E -sarjassa Andretti -tallissa.


title: Robin Frijns

text: Frijns on voittanut vuoden 2010–2012 välillä Formula BMW, Eurocup Formula Renault ja Formula Renault 3.5 -sarjojen mestaruudet.


title: Robin Frijns

text: Frijns on ollut aktiivinen karting-ajaja Belgiassa ja Ranskassa. Vuonna 2008 hän sijoittui kolmanneksi KF2 European Championship -sarjassa ja toiseksi Ranskan Championship-sarjassa samalla tasolla. Vuonna 2009 Frijns siirtyi isoimpiin luokkiin ajaen Formula BMW -sarjassa sijoittuen sarjan kolmanneksi keräten yhden voiton, yhden paalupaikan, 6 palkintosijaa ja 265 pistettä. Vuonna 2010 Frijns jatkoi sarjassa voittaen sarjan mestaruuden ottamalla kuusi voittoa, kolme paalupaikkaa, 13 palkintosijaa ja 383 pistettä. Hän kilpaili samana vuonna Formula Renault 2.0 NEC -sarjassa sijoittuen sarjan neljänneksi. Vuonna 2011 Frijns siirtyi Eurocup Formula Renault -sarjaan voittaen sarjan mestaruuden.


title: Robin Frijns

text: Vuonna 2012 Frijns ajoi World Series by Renault-sarjassa. Hän voitti heti tulokaskaudellaan sarjan mestaruuden saavuttaen kolme voittoa, neljä paalupaikkaa ja yhden kilpailun nopeimman kierroksen. Hän on ensimmäinen kuljettaja vuoden 2005 mestarin Robert Kubican jälkeen, joka voitti sarjan mestaruuden heti tulokaskaudellaan.


title: Robin Frijns

text: Vuonna 2013 Frijns ajoi GP2-sarjassa Bahrainin kilpailusta lähtien korvaten Hilmer Motorsport -tallissa Conor Dalyn. Hän ajoi voittoon Espanjan Barcelonan pitkässä kilpailussa. Sprinttikilpailussa Frijns oli maalissa toinen. Juuri ennen Unkarin viikonloppua Frijns menetti paikkansa tallissa budjettiongelmien takia ja hänet jouduttiin korvaamaan Adrian Quaife-Hobbsilla. Frijns kuitenkin sai rahoituksen jo seuraavaan viikonloppuun Belgian Spassa, jonka jälkeen hän joutui jättämään tallin. Hän ehti saavuttaa 47 pistettä ja yhden voiton sijoittuen sarjan 15:ksi.


title: Robin Frijns

text: Vuonna 2015 Frijns kilpaili Blancpain Sprint Series -sarjassa Belgian Audi Club Team WRT -tallissa jossa hän voitti GT-luokan mestaruuden.


title: Robin Frijns

text: Frijns pääsi vuoden 2012 lopussa testaamaan Sauberin ja Red Bullin F1-autoja Abu Dhabin nuorten kuljettajien testeissä. Hän oli sitä ennen ehtinyt kesällä testata samana vuonna Red Bullin F1-autoa. Vuoden 2012 lopussa Frijns nimettiin Sauberin testi- ja varakuljettajaksi kaudelle 2013. Hän pääsi ajamaan tallin autoa Silverstonen nuorten kuljettajien testeissä. Myöhemmin tallin taloudellinen tilanne meni niin huonoksi, että Frijns joutui lähtemään tallista korvaten hänet enemmän rahaa tuovalla kuljettajalla.


title: Robin Frijns

text: Vuonna 2014 Frijns liittyi Caterhamin F1-tallin testikuljettajaksi. Hän pääsi ajamaan Bahrainissa ja Britanniassa tallin toista autoa perjantain ensimmäisissä vapaissa harjoituksissa.


title: Lvivin rautatieasema

text: Lvivin päärautatieasema () on Ukrainan länsiosissa sijaitsevan, maan seitsemänneksi suurimman kaupungin Lvivin keskusrautatieasema.


title: Lvivin rautatieasema

text: Asema toimii sekä Ukrainan rautateiden kaukojunaliikenteen keskusasemana Lvivin alueella.


title: Lvivin rautatieasema

text: Alkukesällä 2012 pelattavan EURO 2012 jalkapalloturnauksen, ja sen johdosta muun muassa Kiovan suuntaan nopeutuvien rautatieyhteyksien seurauksena kaupunkiin saapuvien junamatkailijoiden määrän oletetaan lisääntyvän vuonna 2012.


title: Omid Noroozi

text: Omid Noroozi (s. 18. helmikuuta 1986 Šīrāz) on iranilainen kreikkalais-roomalaisen tyylin painija, olympiavoittaja, maailmanmestari ja Aasian kisojen voittaja.


title: Omid Noroozi

text: 60-66 kilogramman painoluokissa kilpaileva Noroozi voitti maailmanmestaruuden Istanbulissa 2011 ja Aasian kisojen kultaa Kantonissa 2010. Noroozi paini Lontoon olympialaisissa 2012 sarjansa olympiavoittoon, kun hän kaatoi finaalikamppailussa Georgian Revaz Lashkhin. Hän sai MM-hopeaa 2014.


title: Heikki Pohto

text: Heikki Pohto (s. marraskuu 1970) on suomalainen puhallinmuusikko, joka soittaa huilua, saksofonia ja klarinettia. Hän on soittanut useiden suomalaisten artistien rinnalla. Hän on esiintynyt BumtsiBum! -ohjelman housebändissä sekä muissakin tv-ohjelmissa ja elokuvissa. Hän on kotoisin Seinäjoelta.


title: Adonis (täsmennyssivu)

text: Adonis voi tarkoittaa ainakin seuraavia:


title: Ben Edlund

text: Ben Edlund (s. 1968) on yhdysvaltalainen käsikirjoittaja, ohjaaja, tuottaja ja sarjakuvapiirtäjä. Hänet tunnetaan parhaiten luomastaan sarjakuvahahmosta The Tick ja työskentelystään Joss Whedonin kanssa televisiosarjoissa "Firefly" (2002) ja "Angel" (1999–2004). Hän oli myös tekemässä televisiosarjaa "Supernatural" (2005–) vuosina 2006–2013. Hän sai Hugo-palkinnon käsikirjoitettuaan "Angel"-jakson "Smile Time".


title: Tomin keittiö

text: Tomin keittiö on suomalainen kokkausohjelma, joka alkoi Jimillä 9. lokakuuta 2011. Siinä MasterChef Suomi -ohjelmassa tuomarina toiminut Tomi Björck kokkaa ravintolassaan Gaijinissa. Ruokaa tehdään eri teemojen mukaan, ja sitä ovat syömässä vaihtelevasti esimerkiksi Tomin ystävät, lapset tai alan ammattilaiset. Ohjelmaa esitetään sunnuntaisin kello 20.30. Ohjelma perustuu kanadalaiseen TV-sarjaan "Chuck's day off".


title: Mercer Ellington

text: Mercer Kennedy Ellington (1919–1996) oli yhdysvaltalainen muusikko ja orkesterinjohtaja. Hän johti omaa yhtyettään ja soitti myös toisinaan isänsä Duke Ellingtonin orkesterissa.


title: Mercer Ellington

text: Ellington opiskeli musiikkia ja johti omaa orkesteriaan ennen liittymistään Duke Ellingtonin yhtyeeseen vuonna 1940. Hän osallistui orkesterin asioiden järjestelyyn ja 1950- ja 1960-luvuilla soitti trumpettia yhtyeessä. Hänen omat yhtyeensä, joita hän johti vuosina 1939, 1946–1949 ja 1959, eivät saavuttaneet mainittavaa suosiota. Kun Duke Ellington kuoli vuonna 1974, Mercer Ellington otti hänen paikkansa orkesterin johtajana 1990-luvulle asti.


title: Mercer Ellington

text: Tunnetuimmat sävellyksensä Ellington julkaisi 1940-luvulla muusikkoliitto ASCAP:n lakon aikana. Duke Ellington ei liiton jäsenenä saanut soittaa omia sävellyksiään radiossa, joten hän otti ohjelmistoonsa Mercer Ellingtonin ja Billy Strayhornin kirjoittamia kappaleita. Orkesterin tunnuskappaleeksi tuli Strayhornin ”Take the ’A’ Train”, ja Mercer Ellingtonin sävellyksistä muun muassa ”Things Ain’t What They Used to Be”, ”Jumpin’ Punkins”, ”Moon Mist” ja ”Blue Serge” otettiin orkesterin repertuaariin.


title: Mercer Ellington

text: Orkesterinjohtamisen lisäksi Ellington toimi Cootie Williamsin orkesterin managerina, Della Reesen musiikillisena ohjaajana ja työskenteli levy-yhtiössä. Hän ohjasi isänsä musiikkiin perustuvan musikaalirevyyn "Sophisticated Ladies" ja valvoi Duke Ellingtonin julkaisematta jääneiden nauhoitusten julkaisua.


title: Mercer Ellington

text: Ellington kuoli 8. helmikuuta 1996 Kööpenhaminassa, Tanskassa.


title: Looginen harmonia

text: Loogisella harmonialla tarkoitetaan yleisesti ehtoja, jotka rajoittavat uusien konnektiivien lisäämistä loogiseen päättelysysteemiin. Ehdot koskevat uusia konnektiiveja määritteleviin päättelysääntöihin. Luonnollisessa päättelyssä tämä tarkoittaa konnektiivin tuonti- ja eliminointisääntöjä, mutta loogista harmoniaa voidaan vaatia myös muunlaisilta päättelysysteemeiltä, kuten sekvenssikalkyyliltä.


title: Looginen harmonia

text: Looginen harmonia ymmärretään yleensä tarkoittamaan joko kaikkia päättelysääntöjä koskevia rajoituksia, tai ainoastaan vaatimusta, ettei uusilla konnektiiveilla tule voida päätellä uusia lauseita, jotka eivät sisällä uutta konnektiivia itseään. Tämä ehto on ekvivalentti uuden systeemin normalisoitavuuden (luonnollisessa päättelyssä) tai leikkaussäännön eliminoitavuuden (sekvenssikalkyylissä) kanssa.


title: Looginen harmonia

text: Harmonian alkuperä löytyy Gerhard Gentzenin työstä totuusteoreettisen semantiikan parissa 1930-luvulla, jossa kantavana ajatuksena oli, että konnektiivin päättelysäännöt määräävät täydellisesti sen merkityksen. Ajatuksen esikuvana voidaan nähdä Ludwig Wittgensteinin näkemys, että sanat ylipäänsä saavat merkityksensä niiden käytön kautta. Gentzen ei kuitenkaan asettanut mitään rajoitteita sille, millaiset päättelysäännöt olisivat hyväksyttäviä; hän vain katsoi merkityksen ikään kuin "sijaitsevan" säännöissä.


title: Looginen harmonia

text:
Vuonna 1961 Arthur Prior esitti vastalauseensa ja konstruoi uuden tonk-konnektiivin, joka lainasi säännöikseen yleisesti hyväksytyt disjunktion tuontisäännön ja konjunktion eliminointisäännön, mutta jolla ei tuntunut kuitenkaan olevan mitään mielekästä merkitystä. Säännöt nimittäin johtivat katastrofaalisiin päättelyihin, kun mistä tahansa oletuksesta "A"saatettiin tonkin avulla johtaa mikä tahansa lopputulos "B", tähän tapaan:
Priorin argumentti oli, että koska tällaisia järjettömiä konnektiiveja voidaan luoda pelkillä päättelysäännöillä, merkitys ei voi syntyä yksin säännöistä.


title: Looginen harmonia

text: Pari vuotta myöhemmin Nuel Belnap vastasi Priorin haasteeseen ja esitti, että merkitys voi kyllä määräytyä kokonaan päättelysääntöjen perusteella, mutta että näitä sääntöjä koskevat tietyt rajoitukset, kuten se, ettei uudella konnektiivilla tulisi voida päätellä uusia totuuksia, joissa uusi konnektiivi ei esiinny. Edellä kuvattu tonk-päättely rikkoo juuri tätä sääntöä. Belnap esitti muitakin rajoitteita, joita myöhemmin alettiin myös yhdessä kutsua loogisen harmonian vaatimukseksi.


title: Ekopop

text: Ekopop: Ekologisen ja onnellisen elämän opas on Tom Henrikssonin ja Leo Straniuksen kirja vuodelta 2011. Teoksen on julkaissut Avain. Kirja rakentuu helsinkiläisen opiskelijan Henrikssonin tarinana ympäristöaktivisti Straniuksen oppien seuraamisesta.


title: KNM Roald Amundsen

text: KNM Roald Amundsen (runkonumero F311) on Norjan laivaston Fridtjof Nansen -luokan fregatti.


title: KNM Roald Amundsen

text: Alus tilattiin 23. kesäkuuta 2000 Navantian telakalta Ferrolista Espanjasta, missä köli laskettiin 3. kesäkuuta 2004 telakkanumeroll 306. Alus laskettiin vesille 25. toukokuuta 2005 ja luovutettiin telakalta tilaajalle 21. toukokuuta 2007 ja se otettiin palveluskäyttöön 21. toukokuuta 2008.


title: KNM Otto Sverdrup

text: KNM Otto Sverdrup (runkonumero F312) on Norjan laivaston vuonna 2008 palvelukseenotettu Fridtjof Nansen -luokan fregatti.


title: KNM Otto Sverdrup

text: Alus tilattiin 23. kesäkuuta 2000 Navantian telakalta Ferrolista Espanjasta, missä köli laskettiin 25. toukokuuta 2005. Alus laskettiin vesille 28. huhtikuuta 2006 ja otettiin palvelukseen 30. huhtikuuta 2008.


title: KNM Otto Sverdrup

text: Alus vieraili Helsingissä elokuun lopulla 2017 Naton laivasto-osaston johtoaluksena.


title: KNM Helge Ingstad

text: KNM Helge Ingstad (runkonumero F313) on Norjan laivaston Fridtjof Nansen -luokan fregatti.


title: KNM Helge Ingstad

text: Alus tilattiin 23. kesäkuuta 2000 Navantian telakalta Ferrolista Espanjasta, missä köli laskettiin 28. huhtikuuta 2006. Alus laskettiin vesille 23. marraskuuta 2007 ja otettiin palvelukseen 29. syyskuuta 2009.


title: KNM Helge Ingstad

text: Alus on nimetty norjalaisen tutkimusmatkailijan ja kirjailijan Helge Ingstadin mukaan.


title: KNM Helge Ingstad

text: Alus törmäsi maltalaiseen öljytankkeriin "Sola TS":iin 8. marraskuuta 2018 noin kello neljä aamuyöllä Sturessa lähellä Bergeniä. Alus oli palaamassa Naton Trident Juncture 2018 -sotaharjoituksesta. Alukseen tuli vuoto, eivätkä pumput pystyneet pitämään vuotoa hallinnassa. Hinaajat työnsivät aluksen rantaveteen, jotta se ei voinut upota täysin. Kaksi miehistöstä joutui sairaalahoitoon. Laivaa paikallaan pitäneet vaijerit katkesivat yöllä ja aamulla 13. marraskuuta, ja alus vajosi pinnan alle.


title: KNM Thor Heyerdahl

text: KNM Thor Heyerdahl (runkonumero F314) on Norjan laivaston Fridtjof Nansen -luokan fregatti.


title: KNM Thor Heyerdahl

text: Alus tilattiin 23. kesäkuuta 2000 Navantian telakalta Ferrolista Espanjasta, missä köli laskettiin 23. marraskuuta 2007. Alus laskettiin vesille 11. helmikuuta 2009 ja otettiin palvelukseen 18. tammikuuta 2011.


title: Bei Dao

text:
"
Bei Dao (, s. 2. elokuuta 1949 Peking, Kiina) on kiinalaisen runoilijan Zhao Zhenkain () kirjailijanimi. Nimen Bei Dao hän sai ystäviltään, koska on kotoisin pohjoisesta ja viihtyy yksin. Bei Dao on merkittävä runoilijaryhmän Utuiset runoilijat (engl. 'Misty Poets') edustaja. Ryhmä vastusti kulttuurivallankumouksen aikana rajoituksia.


title: Bei Dao

text: Bei Dao kuului nuorena Mao Zedongin innokkaiden kannattajien Punakaartiin. Maon kulttuurivallankumouksen aikana otettiin käyttöön ankaria määräyksiä, joiden toteuttamisessa käytettiin väkivaltaisiakin keinoja. Bei Dao suhtautui vallankumoukseen epäillen ja joutui "uudelleenkoulutukseen" rakennustyöläiseksi vuosiksi 1969–1980. Bei Dao ja Mang Ke perustivat lehden "Jintian" ('tänään'), joka oli Utuisten runoilijoiden keskeinen julkaisu ja ilmestyi 1978–1980, kunnes kiellettiin. Utuisten runoilijoiden ja etenkin Bei Daon työ vaikuttiin Kiinan demokratialiikkeen syntyyn. Merkittävin oli hänen runonsa "Huida" ("Vastaus", ei suom.) jonka hän kirjoitti vuoden 1976 Tiananmenin mielenosoitusten aikana, joihin hän itse osallistui. Runosta tuli Kiinan demokratialiikkeen tunnus, ja se ilmestyi julisteisiin vuonna 1989 Taivaallisen rauhan aukion mielenosoituksen aikana. Tuolloin 1989 Bei Dao oli kirjallisuuskonferenssissa Berliinissä, eikä hänen sallittu palata Kiinaan. Bei Dao pääsi Kiinaan asumaan ja työskentelemään jälleen 2006. Myös kolme muuta johtavaa Utuista runoilijaa, Gu Cheng, Duo Duo ja Yang Lian, joutui maanpakoon. Hänen silloinen puolisonsa Shao Fei ja heidän tyttärensä eivät saanee poistua Kiinasta kuuteen vuoteen mennäkseen hänen luokseen.


title: Bei Dao

text: Bei Dao on asunut ja opettanut vuodesta 1987 Englannissa, Saksassa, Norjassa, Ruotsissa, Tanskassa, Hollannissa, Ranskassa ja Yhdysvalloissa. Hänen teoksiaan on käännetty 25 kielelle. Englanniksi on julkaisu viisi kokoelmaa ja novellikokoelma "Waves" (1990) sekä esseekokoelmat "Blue House" (2000) ja "Midnight's Gate" (2005). Bei Dao jatkoi työtään maanpaossa. Hänen tekstejään on julkaistu antologioissa esimerkiksi "The Red azalea: Chinese poetry since the Cultural Revolution" (1990) ja "Out of the howling storm: the new Chinese poetry". Bei Dao on saanut runsaasti palkintojamuun muassa Ruotsin PENin Tucholsky-palkinnon, marokkolaisen International Poetry Argana Award ja PEN/Barbara Goldsmith Freedom to Write Award. Hän on American Academy of Arts and Lettersin kunniajäsen. "Jintian" elvytettiin Tukholmassa 1990 ulko-kiinalaisten kirjailijoiden foorumiksi. Bei Dao on opettanut useissa yhdysvaltalaisissa yliopistoissa ja on sittemmin siirtynyt professoriksi Hongkongin kiinalaiseen yliopistoon. Häntä on useita kertoja veikkailtu Nobelin kirjallisuuspalkinnon saajaksi.Bei Daon runoja on julkaistu kokoelmassa:


title: Siroahvenet

text: Siroahvenet (Callanthiidae) on ahvenkaloihin kuuluva kalaheimo. Heimon lajit elävät lämpimissä merissä.


title: Siroahvenet

text: Siroahventen heimoon kuuluu 2 sukua ja lähteestä riippuen noin 9–12 lajia. Lajeja ovat muun muassa kaijasiroahven ("Callanthias ruber") ja viirisiroahven ("Grammatonotus crosnieri"). Aikaisemmin siroahventen katsottiin kuuluvan meriahventen heimoon ("Serranidae"). Lajit ovat melko pieniä ja suurimmat lajit ovat kooltaan korkeintaan noin 25 cm pitkiä. Ruumiinrakenteeltaan ne ovat melko pitkulaisia ja siroja. Pyrstöevä lajeilla on usein kuunsirpinmuotoinen ja ylimmät ja alimmat pyrstön ruodoista ovat pidentyneet. Selkäeviä siroahvenilla on yksi ja etureunassa on teräviä piikkejä ja evä on eräillä lajeilla korkeampi takaosastaan. Siroahvenet ovat hyvin värikkäitä, punaisia, keltaisia, oransseja, violetteja tai sisnisiä kaloja. Suomut ovat lajeilla melko kookkaat ja kylkiviiva kulkee lähellä selkäevää. Siroahvenlajit ovat mahdollisesti hermafrodiitteja.


title: Siroahvenet

text: Siroahvenia tavataan lämpimistä vesistä itäiseltä Atlantilta, Välimerestä, Intian valtamereltä ja Tyyneltämereltä. Ne elävät lähellä koralliriuttoja ja kivikkoisia alueita yleensä 4–660  metrin syvyydessä merenpinnasta. Lajien ravintoa on eläinplankton. Eräitä siroahventen heimon kaloja voidaan pitää akvaariokaloina.


title: 1714 Sy

text: 1714 Sy on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi L. Boyer vuonna 1951. Pikkuplaneetta sai nimensä Frédéric Syn mukaan, joka oli laskijana Pariisin observatoriossa. Ennen kuin tämä asteroidi nimettiin, se tunnettiin väliaikaisella tunnuksella 1951 OA. Syn läpimitta on noin 17 kilometriä ja albedo noin 0,109.


title: Absorptiospektri

text: Absorptiospektri on valon tai muun sähkömagneettisen säteilyn spektri, joka on muuten jatkuva, mutta jossa säteilyn absorption vuoksi tietyt aallonpituudet omaavaa säteilyä on tavallista vähemmän.


title: Absorptiospektri

text: Absorptiospektrejä käytetään hyväksi kemiallisessa analyysissa tiettyjen aineiden esiintymisen toteamiseen ja usein niiden pitoisuuksienkin mittaamiseen. Niillä on käyttöä myös molekyyli- ja atomifysiikan tutkimuksessa. Spektrit voidaan havaita spektroskoopin avulla.


title: Absorptiospektri

text: Absorptiospektri saadaan aikaan, jos tutkittavan näytteen lämpötila on alempi kuin sen takana olevan säteilylähteen, joka lähettää kaikkia taajuuksia sisältävää valkoista valoa.


title: Absorptiospektri

text: Väliaineen absorptiospektri osoittaa, mikä osa sen läpi kulkeneesta säteilystä milläkin taajuudella tai aallonpituudella on absorboitunut. Spektri riippuu siitä, mitä atomeja ja molekyylejä väliaine sisältää. Enimmäkseen absorboituu säteily, jonka taajuus vastaa atomin tai molekyylin kahden mahdollisen energiatason välistä kvanttimekaanista energiaerotusta. Kutakin tällaista energiaeroa vastaa tietty spektriviiva, ja absorptiospektrissä on tyypillisesti useita tällaisia viivoja.


title: Absorptiospektri

text: Taajuudet, joiden kohdalla on absorptioviiva, sekä niiden suhteelliset voimakkuudet, riippuvat pääasiassa atomin tai molekyylin rakenteesta ja elektronirakenteesta. Jonkin verran niihin vaikuttavat myös molekyylien väliset vuorovaikutukset, kiinteissä aineissa niiden kiderakenne sekä eräät ympäristötekijät kuten lämpötila, paine ja ulkoinen sähkökenttä.


title: Absorptiospektri

text: Säteilyn emissio on ilmiö, jossa aine lähettää sähkömagneettista säteilyä. Atomi voi lähettää säteilyä samoilla taajuuksilla kuin vastaanottaakin sitä, ja sen vuoksi saman aineen absorptio- ja emissiospektrien spektriviivat vastaavat samoja taajuuksia. Niiden voimakkuudet emissio- ja absorptiospektrissä voivat kuitenkin suuresti poiketa toisistaan.


title: Absorptiospektri

text: Absorptiospektrejä käytetään paljon hyväksi kemiallisessa analyysissä, koska niiden avulla voidaan tarkoin tunnistaa aineet ja niiden määrät seoksessa. Esimerkiksi infrapunasäteilyn absorption avulla voidaan mitata ilmansaasteiden pitoisuudet ilmasta, sillä niiden absorptiospektrit eroavat selvästi typen, hapen ja vesihöyryn absorptiospektreistä.


title: Absorptiospektri

text: Absorptiospektrien avulla voidaan tunnistaa näytteet vertaamalla spektriä tunnettujen aineiden taulukoituihin spektriviivoihin. Monissa tapauksissa kemiallinen yhdiste voidaan tunnistaa, vaikka sen spektriä ei olisikaan taulukoitu. Infrapunasäteilyn alueella on olemassa tyypillisiä absorptioviivoja, jotka osoittavat aineessa olevan esimerkiksi hiilen ja vedyn taikka hiilen ja hapen välisiä sidoksia.


title: Absorptiospektri

text: Absorptiota aiheuttavan aineen määrä voidaan mitata Beerin ja Lambertin lain avulla. Tällöin on tunnettava kunkin aineen absorptiokerroin, jotka on taulukoitu.


title: Absorptiospektri

text: Yksi spektroskopian erityinen etu on, että sen avulla aineiden läsnäolo näytteessä voidaan tunnistaa ilman, että näytteen ja havaintolaitteen on oltava kosketuksissa toisiinsa. Säteily, joka on kulkenut näytteen läpi, kuljettaa mukanaan spektriviivoihin liittyvän informaation, mihin perustuu kaukokartoitus. Jos tutkittava aine on esimerkiksi myrkyllistä tai syövyttävää, mittaukset voidaan suorittaa välimatkan päästä ilman, että niistä aiheutuu vahinkoa mittauksen suorittajalle tai laitteille.


title: Absorptiospektri

text: Kaukokartoituksessa on kuitenkin otettava huomioon, että myös tutkittavan näytteen ja laitteen välissä oleva aine, esimerkiksi ilma, absorboi säteilyä joillakin taajuuksilla. Nämä absorptioviivat saattavat olla vaikeasti erotettavissa tutkittavan näytteen aiheuttamista. Koska lisäksi kaukokartoituksessa käytettävän säteilyn lähde usein on auringon valo tai jonkin lämpimän kappaleen lämpösäteily, on myös pystyttävä erottamaan toisistaan absorptiospektri ja alkuperäisen säteilyn spektrin vaihtelut.


title: Absorptiospektri

text: Absorptiospektreillä on erityisen suuri merkitys tähtitieteessä, jossa niitä käytetään taivaankappaleiden koostumuksen selvittämiseen. Tällöin kohteen suuren etäisyyden vuoksi niiden lähettämä sähkömagneettinen säteily onkin ainoa keino, jolla niiden koostumuksesta saadaan tietoa. Taivaankappaleiden säteily sisältää sekä absorptio- että emissiospektreihin perustuvaa informaatiota.


title: Absorptiospektri

text: Absorptiospektrien avulla on tutkittu myös tähtienvälistä ainetta ja eksoplaneettoja.


title: Absorptiospektri

text: Teoreettisten, varsinkin kvanttimekaanisten mallien perusteella atomien ja molekyylien absorptiospektrit voidaan liittää niiden muihin fysikaalisiin ominaisuuksiin kuten elektronirakenteeseen, atomi- tai molekyylimassaan ja molekyylin geometriseen rakenteeseen. Näin ollen nämä voidaan selvittää mittaamalla absorptiospektrejä. Esimerkiksi mikroaaltospektroskopian avulla voidaan atomien välisten sidosten pituudet ja niiden väliset kulmat mitata hyvin tarkasti.


title: Absorptiospektri

text: Spektrimittauksien avulla on myös voitu selvittää, kuinka tarkkoja teoreettiset ennusteet ovat. Esimerkiksi vetyatomin absorptiospektrissä esiintyvää Lambin siirtymää ei sen havaitsemisen aikaan tunnettu teoria voinut selittää. Sen löytyminen johtikin kvanttielektrodynamiikan kehittämiseen, ja sen avulla voidaan varsin tarkasti mitata myös hienorakennevakio.


title: 4487 Pocahontas

text: 4487 Pocahontas on pikkuplaneetta, joka kuuluu Maan lähelle tuleviin Amor-tyypin asteroideihin. Sen löysi C. S. Shoemaker vuonna 1987. Pikkuplaneetta sai nimensä intiaaniprinsessa Pocahontaksen mukaan. Ennen kuin tämä asteroidi sai nimensä, se tunnettiin väliaikaisella tunnuksella 1987 UA. Koska Pocahontaksen absoluuttinen magnitudi (H) on 17,1; sen läpimitta on todennäköisesti välillä 1–2 kilometriä.


title: Astala

text: Astala on suomalainen sukunimi. Tunnettuja nimenkantajia:


title: Diamonds Are Forever

text: Diamonds Are Forever tai Timantit ovat ikuisia saattaa viitata seuraaviin:


title: Herman Watzinger

text: Herman Watzinger (20. huhtikuuta 1916 Wiesbaden, Saksa – 1986 Peru) oli norjalainen lämpöinsinööri ja tutkimusmatkailija.


title: Herman Watzinger

text: Watzinger ja Thor Heyerdahl tutustuivat sattumalta New Yorkissa Heyerdahlin ollessa valmistelemassa Kon-Tiki-retkikuntaansa. Watzinger osoitti mielenkiintoa hanketta kohtaan ja lähti lopulta retkikunnan mukaan. Vaikka Watzinger ei ymmärtänyt merenkulusta yhtään enempää kuin Heyerdahl, hän oli järjestelykykyinen mies.


title: Herman Watzinger

text: Watzinger ja Heyerdahl pysyivät ystävinä loppuun asti.


title: Donetskin rautatieasema

text: Donetskin rautatieasema () on Ukrainan viidenneksi suurimman kaupungin Donetskin päärautatieasema.


title: Donetskin rautatieasema

text: Asema toimii sekä Ukrainan rautateiden kaukojunien, että lähiliikenteen keskusasemana Donetskin alueella.


title: Donetskin rautatieasema

text: Kaupunkiin suuntautuvan matkustajaliikenteen sujuvuutta pyrittiin parantamaan kesän 2012 2012 jalkapallon Euroopan-mestaruuskisoihin liittyvän infrastruktuurin kehittämisen yhteydessä. Junayhteyttä nopeutettiin tuolloin muun muassa Harkovan ja Kiovan suuntaan.


title: Donetskin rautatieasema

text: Toukokuussa 2014 kranaatti-isku surmasi kaksi rautatieasemalla.


title: Donetskin rautatieasema

text: Viimeinen juna Donetskista lähti elokuussa 2014, jonka jälkeen junaliikenne on ollut pysähdyksissä Itä-Ukrainan taisteluiden vuoksi.


title: Japanin ulkoministeriö

text: Japanin ulkoministeriö () on yksi Japanin hallituksen ministeriöistä. Sen vastuulla ovat maan ulkomaansuhteet. Ulkoministerinä on toiminut syyskuusta 2011 lähtien Kōichirō Gemba.


title: (74732) 1999 RQ176

text: (74732) 1999 RQ (kirjoitetaan myös: (74732) 1999 RQ176) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Se löydettiin LINEAR-ohjelmalla vuonna 1999. Koska 1999 RQ:n absoluuttinen magnitudi (H) on 15,5; sen läpimitta on todennäköisesti välillä 2–5 kilometriä.


title: Hugh Gaitskell

text: Hugh Todd Naylor Gaitskell (s. 9. huhtikuuta 1906 – 18. tammikuuta 1963) oli brittiläinen poliitikko. Gaitskell kuului työväenpuolueeseen. Hän toimi puolueensa puheenjohtajana vuosina 1955–1963. Gaitskell toimi myös polttoaine- ja energiaministerinä 1947–1950 sekä valtiovarainministerinä 1950–1951.


title: Hugh Gaitskell

text: Ministerintehtävissään ja niiden jälkeen Gaitskell sai mainetta pidettynä puhujana, oikeudenmukaisena virkamiehenä ja käytännöllisenä talousmiehenä. Hän johti ja uudisti vuodesta 1955 lähtien työväenpuoluetta sen ollessa oppositiossa, kasvatti kansansuosiotaan ja oli lähellä päästä pääministerin asemaan, kunnes kuoli 56-vuotiaana.


title: Hall

text: Hall voi tarkoittaa seuraavia:


title: Räyh!

text: Räyh! on Hevisaurus-yhtyeen 28. syyskuuta 2011 julkaisema albumi. Se debytoi Suomen virallisen listan sijalla 2.


title: Räyh!

text: Levyllä on vieraillut moni artisti. Mukana on myös duetto Hevisaurus-musikaalissa esiintyneen Purppura Louhikäärmeen kanssa.


title: Valkea aine

text: Valkea aine (lat. "substantia alba") on pääosin valkeista hermosyistä muodostunutta aivokudoksessa harmaan kuorikerroksen alla ja selkäytimen reunaosissa sijaitsevaa hermokudosta. Se koostuu pääasiassa aivoon tulevista ja sieltä lähtevistä sekä aivokuoren eri osien välisistä aksoni- eli viejähaarakekimpuista. Valkea aine saa värinsä aksonikimppujen myeliinitupista.


title: Neuroanatomia

text: Neuroanatomia on neurotieteen osa-alue, joka tutkii hermoston rakennetta. Makroneuroanatomia keskittyy yleisiin rakenteisiin, paljaalla silmällä erotettaviin yhteyksiin. Mikroneuroanatomiassa painopiste on hermosolujen eli neuronien järjestäytymisessä, yhteyksissä ja solunsisäisissä rakenteissa. Tutkimusmenetelmiä on useita, esimerkiksi Camillo Golgin kehittämä värjäysmenetelmä, Golgin menetelmä, jonka avulla neuronien eri osia voidaan erottaa toisistaan.


title: Lümanda

text: Lümanda () oli kunta Saarenmaan maakunnassa. Kunnassa oli 25 kylää: Atla, Austla, Eeriksaare, Himmiste, Jõgela, Karala, Kipi, Koimla, Koki, Koovi, Kotlandi, Kulli, Kuusnõmme, Kärdu, Leedri, "Lümanda", Metsapere, Mõisaküla, Põlluküla, Riksu, Taritu, Vahva, Vana-Lahetaguse ja Varpe, Viidu.


title: Lümanda

text: Lümandassa on ortodoksinen kirkko, joka on rakennettu kalkkiliuskekivestä vuonna 1867 muodoltaan laivaa muistuttavaksi. Siinä on kaksi kupolia. Entisöidyssä kirkkorakennuksessa on ruokala.


title: Lümanda

text: Siellä on louhittu kalkkikiveä vuosisatoja. Kalkin polttamista perinteiseen tapaan voi matkailija seurata. Alueella on vuonna 1986 rakennettu kollektiivitalouteen liittyvä klubirakennus. Lännessä Leedrissä on vanha saarenmaalainen ryhmäkylä, jossa on aarniometsän puita ja korkeita kiviaitoja.


title: Lümanda

text: Kaarma, Kärla ja Lümanda yhdistyivät vuonna 2014 Lääne-Saaren kunnaksi. Vuoden 2017 kuntauudistuksessa Kuressaaren kaupunki ja Saarenmaan saaren kaikki 11 kuntaa (Lääne-Saare, Orissaare, Pihtla, Valjala, Salme, Kihelkonna, Laimjala, Mustjala, Torgu, Leisi ja Pöide) yhdistettiin Saarenmaan kunnaksi.


title: Lümanda

text: Vuoden 2011 väestönlaskennan mukaan Lümandan kunnassa oli 744 asukasta, joista 738 (99,2 %) oli virolaisia, 3 (0,4 %) venäläisiä ja 3 (0,4 %) muita kansallisuuksia.


title: Lümanda

text: Paikkakunta on maatalousvaltainen. Siellä on myynnissä erilaisia tontteja ja kiinteistöjä.


title: Big Fun

text: Big Fun on C.C. Catchin vuonna 1988 julkaistu albumi. Se nousi Saksassa listalla parhaimmillaan sijalle 53. Albumin tunnetuimmat kappaleet lienevät "Nothing But a Heartache" ja "Backseat Of Your Cadillac".


title: Vahva

text: Vahva voi tarkoittaa seuraavia:


title: Menkijärvi

text: Menkijärvi on kylä Alajärvellä Etelä-Pohjanmaalla lähellä Kuortaneen ja Lapuan rajaa. Menkijärveltä on matkaa Alajärven keskustaan noin 17 kilometriä. Kylää halkoo seututie 711. Muita kylälle tunnusomaisia piirteitä ovat kangasmetsät, peltoaukeat sekä järvet Menkijärvi ja Hirvijärvi. Kylässä sijaitsee myös Menkijärven lentokenttä, joka on sekä puolustusvoimien että ilmailuharrastajien käytössä.


Menkijärvi


title: Kaarnamyrtit

text: Kaarnamyrtit ("Melaleuca") on suku myrttikasvien heimossa. Lajeja suvussa on noin 265. Kaarnamyrtit ovat lähes kokonaan endeemisiä Australiassa, muutamia lajeja kasvaa Malesiassa ja Uudessa-Kaledoniassa.


title: Pierre Campana

text: Pierre Campana (s. 1. toukokuuta 1985 Bastia) on ranskalainen ralliautoilija. Hän aloitti uransa vuonna 2004 ja debytoi WRC-sarjassa vuonna 2007 Ranskan rallissa, jossa hän keskeytti. Seuraavana vuonna hän sijoittui sijalle 21 samassa rallissa. Vuonna 2010 Campana kilpaili Intercontinental Rally Challenge sarjassa ajaen kolme kilpailua. Vuonna 2011 Campana ajoi Monte Carlon rallissa sijoittuen 14:nneksi voittaen samalla 2WD-kategorian. Saksan rallissa Campana sijoittui 18:nneksi. Ranskan rallissa Campana onnistui ajamaan kymmenenneksi ja nousi vielä yhdeksänneksi kun Petter Solberg hylättiin kolmannelta sijalta alipainoisen auton takia. Sijoituksestaan Campana sai kaksi WRC-pistettä.


title: Menkijärven lentokenttä

text:
Menkijärven lentokenttä on Alajärvellä Menkijärven kylässä lähellä Lapuan ja Kuortaneen rajaa sijaitseva lentopaikka. Lentokenttää käyttävät Alajärven Ilmailukerho, Järviseudun Lentokerho, Vaasan Lentokerho sekä kesäisin Ilmasotakoulun Lentokerho ja Etelä-Pohjanmaan Ilmailukerho. Keväisin kenttä on myös puolustusvoimien käytössä, jolloin se saattaa olla siviileiltä suljettu.
Kentän pääkiitotie on hyvässä kunnossa, eikä siinä ole vaikuttavia reunaesteitä. Toista, vanhaa kiitotietä käytetään pääasiassa hinauskoneiden laskeutumiseen ja purjekoneiden varalaskupaikaksi, ja sen pinta on murtunut ja osittain kuoppainen.


title: Menkijärven lentokenttä

text: Vuonna 1933 metsäpalo tuhosi Menkijärvellä noin 200 hehtaaria metsää. 1930-luvun lopulla päätettiin palaneelle alueelle raivata lentokenttä. Sotien aikana kenttä oli Kauhavan ilmasotakoulun käytössä. 1970-luvun alussa kiitotie päällystettiin öljysoralla ja vuosina 1982 ja 1984 kiitotietä levennettiin ja pidennettiin.


title: ICloud

text: iCloud on Applen kehittämä pilvipalvelu, johon käyttäjien on mahdollista tallentaa erilaista sisältöä. Palvelun kautta kaikkiin palvelua tukeviin laitteisiin jaetaan pilvipalvelimen kautta sama sisältö. Esimerkiksi iPhonella otetut valokuvat kopioidaan automaattisesti esimerkiksi iPadiin tai tietokoneelle. iOS-laitteet voivat versiosta viisi alkaen myös tallentaa varmuuskopionsa iCloud-palveluun.


title: ICloud

text: iOS 5.1 -versiosta alkaen käyttäjän on mahdollista poistaa yksittäisiä valokuvia kuvavirrasta. Ennen päivitystä kuvavirta piti nollata kokonaan kuvien poistamiseksi.


title: ICloud

text: iCloud synkronoi31. elokuuta 2014 hakkeri julkaisi satojen Hollywoodin julkisuuden henkilöiden alastonkuvia. Kuvien väitettiin olleen peräisin heidän iCloud-käyttäjätileiltään, ja kuvat oli saatu palvelun tietoturva-aukkoa hyödyntäen. Hakkeri lähetti listan kohteiksi joutuneista julkisuuden henkilöistä 4chaniin.


title: Maharashtra Open

text: Maharashtra Open (viralliselta nimeltään "Tata Open Maharashtra") on vuosittain Punessa, Intiassa pelattava miesten tennisturnaus. Turnaus järjestettiin ensimmäisen kerran vuonna 1996. Turnauksen aiempia nimiä ovat olleet "Gold Flake Open", "Tata Open", "Chennai Open" ja "Aircel Chennai Open". Nykyisin turnaus kuuluu ATP World Tour 250 -sarjaan.


title: TeamDrive

text: TeamDrive on suomalainen tiedonjakopalvelu, mikä toteutetaan saksalaisen "TeamDrive Systems GmbH" -yhtiön kehittämällä teknologialla. Monipuolisten ratkaisuvaihtoehtojen ansiosta TeamDrive-palvelu soveltuu niin projektiryhmien, pienten yritysten sekä yhdistysten kuin suurten organisaatioidenkin käyttöön. Palvelun avulla yritys voi tallentaa, jakaa sekä synkronoida yrityksen tärkeät tiedot ja dokumentit turvallisesti kaikkien työntekijöiden ja sidosryhmien välillä. Muita samankaltaisia sovelluksia ovat esim. Dropbox, Windows Live SkyDrive ja Ubuntu One. TeamDrive on saatavissa yleisimmille käyttöjärjestelmille, kuten Microsoft Windows, Mac OS X ja Linux sekä mobiililaitteille iOS ja Android. TeamDrive-palvelua käyttävät mm. lentokonevalmistaja Airbus ja Saksan Punainen Risti.


title: TeamDrive

text: TeamDrive on toiminnoiltaan ja käyttötarkoitukseltaan hyvin samankaltainen kuin Dropbox. Teknisesti merkittävin ero TeamDriven ja Dropboxin välillä on tietoturva. Kaikki tiedot (myös käyttäjätiedot) ja dokumentit sekä tietoliikenne ovat tietoturvallisesti salattuja (AES-256 salaus). TeamDrive-palvelussa tiedostojen omistus ja käyttöoikeus säilyy kokonaisuudessaan asiakkaalla. Protacon Solutions Oy:lla tai muulla ulkopuolisella toimijalla ei ole juridista oikeutta tai teknistä mahdollisuutta päästä lukemaan tiedostojen sisältöä. TeamDrive muuttaa kaikki tiedostot salattuun muotoon jo ennen niiden siirtämistä TeamDrive-palvelimelle.


title: TeamDrive

text: TeamDrive tarjoaa yrityksille kaksi erilaista ratkaisumallia, TeamDrive Pilvipalveluna ja TeamDrive Paikallisesti.


title: TeamDrive

text: TeamDrive Pilvipalveluna tarjoaa valmiiksi ylläpidettävän tiedonjakoratkaisun yrityksille, missä käyttäjämäärä sekä tilan käyttö on rajaton. Kaikki tallennetut tiedostot ovat salattu (AES-256) ja ne tallentuvat Protacon Solutions Oy:n suomalaiselle palvelimelle, eivätkä ne kulje Suomen rajojen ulkopuolelle. Salauksen tuloksena vain yritys itse pääsee käsiksi tallennettuihin tiedostoihin.


title: TeamDrive

text: TeamDrive Paikallisesti -ratkaisu tarjoaa räätälöidyn palvelinratkaisun. Palvelinratkaisu asennetaan yrityksen laitetiloihin, mihin kaikki tiedot tallennetaan ja missä ne pysyvät yrityksen oman palomuurin takana.


title: TeamDrive

text: TeamDrive-palvelua on mahdollista kokeilla ilmaiseksi TeamDrive Free -version avulla. TeamDrive Free -versioon sisältyy 2 Gt levytilaa ja sen voi ottaa käyttöön lataamalla ohjelman TeamDriven-verkkosivuilta.


title: Dreadnought-huijaus

text: Dreadnought-huijaus oli 7. helmikuuta 1910 toteutettu kepponen, jossa Horace de Vere Cole -niminen seurapiireissä liikkunut pilailija ystävineen vieraili Britannian laivaston taistelulaiva "HMS Dreadnoughtilla" esittäen Abessinian keisaria ja tämän seuruetta. Pila tunnetaan myös nimellä Bunga bunga.


title: Dreadnought-huijaus

text: Pilassa olivat mukana Cole ja hänen ystävänsä Adrian Stephen, Anthony Buxton (joka esitti keisaria), Guy Ridley, Duncan Grant ja myöhemmin kirjailijana nimellä Virginia Woolf tunnetuksi tullut Virginia Stephen. He painattivat swahilinkieliset käyntikortit, vuokrasivat itselleen kehnot valepuvut ja hankkivat irtoparrat sekä tumman meikin.


title: Dreadnought-huijaus

text: "HMS Dreadnought" oli tapahtuman aikaan ankkuroituna Weymouthinlahdella Dorsetissa. Pilan pääuhrina oli Britannian kotilaivaston komentaja, vara-amiraali Sir William May. Hänelle lähetettiin ulkoministeriön nimissä väärennetty sähke, jossa ilmoitettiin Abessinian keisarin välittömästä vierailusta. Paikalle saapunut seurue otettiin juhlallisesti ja protokollan mukaisesti vastaan. Tiettävästi heille ammuttiin tykeillä kunnialaukauksia, joihin he vastasivat huutamalla ""Bunga, bunga!"" Koska laivastossa ei tiedetty Abessinian kansallislaulua, sen sijaan esitettiin Sansibarin kansallislaulu. Vierailu oli menestys, vaikka päättyikin nopeasti vieraiden kieltäydyttyä lounaasta ja palattua takaisin maihin iltarukouksiaan varten. Huijaus ei vierailun aikana paljastunut, vaikka irtoparrat ja -viikset meinasivat jatkuvasti irrota ja meikki alkoi valua sateessa.


title: Dreadnought-huijaus

text: Pari päivää myöhemmin "The Daily Mirror" -lehti paljasti huijauksen Colen vihjeestä ja brittilaivaston upseerit joutuivat naurunalaisiksi. Tapaus johti jopa parlamenttikyselyyn, sillä huijaus katsottiin lain rikkomiseksi. Toimenpiteisiin ei kuitenkaan ryhdytty.


title: Mavado

text:
David Constantine Brooks (s. 30. marraskuuta 1981 Kingston, Jamaika), taiteilijanimeltään Mavado, on jamaikalainen reggaemuusikko, -tuottaja ja näyttelijä. Mavado on We the Best Music Groupissa.
Hän sanoo ihailevansa Bounty Killeriä ja 2Pacia.


title: Neighborhoods

text: Neighborhoods on yhdysvaltalaisen pop-punkyhtye Blink-182:n kuudes studioalbumi, joka julkaistiin 27. syyskuuta 2011. Se on yhtyeen ensimmäinen studioalbumi kahdeksaan vuoteen. Se on myös yhtyeen ensimmäinen albumi vuoden 2009 paluun jälkeen.


title: Neighborhoods

text: Albumin ensimmäisenä singlenä julkaistiin heinäkuussa 2011 kappale "".


title: Neighborhoods

text: Albumi debytoi Yhdysvalloissa Billboard 200 -listan sijalla kaksi 151 000 kappaleen myynnillä.


title: Muratinnäive

text: Muratinnäive ("Orobanche hederae") on lehtivihreätön kasvilaji näiveiden ("Orobanche") suvussa. Se on muratin ("Hedera helix") loinen.


title: Muratinnäive

text: Muratinnäive kasvaa 15–30 senttimetriä korkeaksi. Sen varsi on ohut ja väriltään punaruskeanvioletti. Kukan teriö on 10–22 millimetriä pitkä, väriltään keltaisen punertavan violetti.


title: Muratinnäive

text: Muratinnäive on eurooppalainen laji, jota tavataan Pohjoismaissa harvinaisena tulokkaana kasvitieteellisissä puutarhoissa. Ruotsissa se on tavattu ensimmäisen kerran 1960-luvulla Lundissa. Suomessa sitä on löydetty Helsingistä.


title: Happomarjannäive

text: Happomarjannäive ("Orobanche lucorum") on lehtivihreätön kasvilaji näiveiden ("Orobanche") suvussa. Se on happomarjojen ("Berberis") loinen.


title: Happomarjannäive

text: Happomarjannäive kasvaa 10–30 senttimetriä korkeaksi. Sen varsi on ruskeankellertävä. Kukan teriö on 15–20 millimetriä pitkä, väriltään kellanruskan punakeltainen.


title: Happomarjannäive

text: Happomarjannäive on Alpeilta kotoisin oleva laji, jota tavataan Pohjoismaissa harvinaisena tulokkaana kasvitieteellisissä puutarhoissa ja puistoissa. Ruotsissa se on tavattu ensimmäisen kerran 1930-luvulla Lundissa. Suomessa happomarjannäive on löydetty Helsingistä, missä se kasvoi Kaisaniemen kasvitieteellisessä puutarhassa.


title: Etelänalvejuuri

text: Etelänalvejuuri ("Dryopteris dilatata", syn. "D. austriaca") on suurikokoinen, Euroopassa tavattava saniainen.


title: Etelänalvejuuri

text: Etelänalvejuuri on monivuotinen kasvi. Sillä on tiheitten ja usein liuskaisten suomujen peittämä lyhyt maavarsi, joka on pysty tai vaakasuora. Maavarresta kohoaa tummanvihreitä, hieman viistoja, 30–120 cm korkeita lehtiä, joiden ruoti on on noin puolet lehtilavan pituudesta. Lehtiruoti ja usein myös keskirangan alapinta on runsaiden, keskeltä mustahkojen suomujen peittämä. Lehtilapa on kolmiomaisen puikea ja kolme kertaa parilehdykkäinen. Lehtilavan, lehdyköiden keskiranka ja lehdykät ovat alta harvaan nystykarvaisia. Lehdykät ovat pariosaisia ja niiden muoto vaihtelee puikeista kapeanpuikeisiin. Pikkulehdykät ovat pariosaisia ja muodoltaan usein kuperia, tyvilehdykän ensimmäisen pikkulehdykkäparin alempi pikkulehdykkä on noin kolmasosa lehdykän pituudesta. Itiöpesäkeryhmät ovat pyöreitä ja sijaitsevat lehdyköiden alapuolella ja ovat munuaismaisen katesuomun peittämiä. Etelänalvejuuren itiöt kypsyvät Suomessa kesä-heinäkuussa. Itiöt ovat väriltään tummanruskeita. Muiden alvejuurilajien tapaan myös etelänalvejuuri on myrkyllinen.


title: Etelänalvejuuri

text: Etelänalvejuuri muistuttaa huomattavasti lähisukulaistaan isonalvejuurta ("D. expansa"), jota aikaisemmin pidettiin etelänalvejuuren yhtenä muotona. Etelänalvejuuri myös risteytyy isoalvejuuren kanssa, kuten myös toisen sukulaislajin, metsäalvejuuren kanssa.


title: Etelänalvejuuri

text: Etelänalvejuurta tavataan ainoastaan Euroopassa. Levinneisyysalue ulottuu Pyreneiden niemimaan keski- ja pohjoisosista Romaniaan ja Puolaan, mahdollisesti Länsi-Venäjälle saakka. Eteläisimmät esiintymät ovat Keski-Italiassa ja Pohjois-Kreikassa, pohjoisessa lajia tavataan Britteinsaarilla ja Fennoskandian eteläosissa. Yksittäisiä havaintoja lajista on myös Kaukausukselta. Suomessa etelänalvejuurta kasvaa paikoitellen Etelä- ja Lounais-Suomessa.


title: Etelänalvejuuri

text: Tyypillisiä etelänalvejuuren kasvupaikkoja ovat tuoreat ja soistuneet metsät, purolaaksot ja merenrantakalliot.


title: Ajuruohonnäive

text: Ajuruohonnäive ("Orobanche alba") on lehtivihreätön kasvilaji näiveiden suvussa. Se on kangasajuruohon ("Thymus serpyllum") loinen.


title: Ajuruohonnäive

text: Ajuruohonnäive kasvaa 5–30 senttimetriä korkeaksi. Sen varsi on väriltään ruskeanpunainen. Kukan teriö on 15–25 millimetriä pitkä, väriltään puna-kellanruskeasta kalpeankeltaiseen. Kukan ylähuulessa on nystykarvoja.


title: Ajuruohonnäive

text: Ajuruohonnäivettä tavataan Keski- ja Etelä-Euroopassa, Pohjoismaissa paikallisesti Gotlannissa ja Öölannissa. Ruotsin saarilla sen kasvupaikkoja ovat alvarien soraikot ja mäntykankaat.


title: Shinobi

text: Shinobi voi tarkoittaa jotain seuraavista:


title: Gustaf Melander

text: Gustaf Melander (9. tammikuuta 1861 Kuopio – 25. elokuuta 1938 Helsinki) oli suomalainen fyysikko ja meteorologi, joka toimi Ilmatieteen laitoksen johtajana 1908–1931.


title: Gustaf Melander

text: Melanderin vanhemmat olivat yliopettaja Henrik Leopold Melander ja Elise Leontine Enwald. Hän valmistui filosofian kandidaatiksi 1885 ja lisensiaatiksi (tohtoriksi) 1890, jolloin hänestä tuli myös fysiikan dosentti Helsingin yliopistossa. Vuonna 1908 hänet nimitettiin professoriksi ja tuolloisen Meteorologisen keskuslaitoksen johtajaksi, jossa toimessa hän oli vuoteen 1931 saakka.


title: Gustaf Melander

text: Ranskaksi julkaistussa väitöstyössään Melander tutki kaasujen laajentumista, myöhemmin hän paneutui mm. suolahiukkasten merkitykseen meriveden tiivistymiselle ilmassa, valon vaikutukseen magneeteille sekä kappaleiden sähköisiin ominaisuuksiin. Meteorologinen keskuslaitos otettiin Melanderin johtajankaudella valtion haltuun, Sodankylään perustettiin magneettinen observatorio ja Suomessa aloitettiin kansainvälinen aerologinen ja maamagneettinen tutkimustoiminta.


title: Gustaf Melander

text: Jo 1890-luvulla Melander oli pitänyt yliopiston fyysis-matemaattisessa osastossa ensimmäisenä henkilönä luentoja suomen kielellä. 1893 hän perusti "Vipuset"-nimisen yhdistyksen kehittämään suomen kieltä fysiikan alalla. Hän oli "Luonto tieteen valossa" -teoksen päätoimittaja ja julkaisi vuonna 1918 kirjan "Nykyajan sääoppi".


title: Gustaf Melander

text: Melanderin puoliso vuodesta 1899 oli Elsa Maria Berg (1876-1953).


title: Carl Gustaf Ottelin

text: Carl Gustaf Ottelin (1. toukokuuta 1792 Elimäki – 18. lokakuuta 1864 Porvoo) oli suomalainen pappi, joka toimi Porvoon piispana.


title: Carl Gustaf Ottelin

text: Ottelinin vanhemmat olivat komissiomaanmittari Adam Ottelin ja Johanna Ingman. Hän opiskeli ensin Turussa ja oli sitten vuonna 1812 Venäjällä kieltä oppimassa Erik Gustaf Ehrströmin kanssa. He julkaisivat 1814 venäjän kieliopin. Ottelin valmistui samana vuonna filosofian kandidaatiksi. 1816 hän julkaisi dosentinväitöskirjaksi tarkoitetun teoksen "De fide religiosa", jonka Anders Johan Lagus kuitenkin hylkäsi.


title: Carl Gustaf Ottelin

text: Ottelin toimi Porvoon lukion lehtorina 1816-1831 ja opetti venäjää ja matematiikkaa. Papiksi hänet vihittiin 1822, ja teologian tohtorin arvon hän sai 1830. Oltuaan Viipurin kirkkoherrana hänet nimitettiin Porvoon piispaksi 1838. Tämä tapahtui laittomasti, koska hän oli vasta neljännellä vaalisijalla. Piispana Ottelin oli kuitenkin tarmokas, ja hän paneutui muun muassa kouluolojen kehittämiseen. Hän osoitti myös ymmärrystä uskonnollisia herätysliikkeitä kohtaan.


title: Carl Gustaf Ottelin

text: Ottelinin puoliso oli vuodesta 1819 Johanna Frederika Wallenstjerna (k. 1862).


title: Laimjala

text: Laimjala on entinen kunta ja kylä Virossa Saarenmaalla. Laimjala liitettiin osaksi uutta Saarenmaan kuntaa vuoden 2017 lokakuussa.


title: Laimjala

text: Kunnan suurin kylä oli Laimjala ja toiseksi suurin Käo. 22 muuta kylää olivat pienempiä.


title: Laimjala

text: Vuonna 2011 Laimjalan kunnassa oli 607 asukasta, joista 600 (98,8 %) oli virolaisia, 2 (0,3 %) venäläisiä ja 3 (0,5 %) muita kansallisuuksia.


title: Kootut runot 1954–2000

text: Kootut runot 1954–2000 on vuonna 2001 ilmestynyt Tomas Tranströmerin runojen suomennoskokoelma. Runot on suomentanut Caj Westerberg.


title: Animal Attraction

text: Animal Attraction on suomalaisen glam metal -yhtyeen Reckless Loven toinen studioalbumi. Albumi julkaistiin 5. lokakuuta 2011. Se koostuu 11 kappaleesta, tosin Isossa-Britanniassa julkaistu versio sisälsi bonuskappaleen ”Young & Crazy”.


title: Leisi (Viro)

text: Leisi on pienkauppala (alevik) ja entinen kunta Virossa Saarenmaalla. Leisin kunnan keskus oli nimeltään Leisi. Kunnassa oli asukkaita 1 810 (2015). Leisi liitettiin osaksi uutta Saarenmaan kuntaa vuoden 2017 lokakuussa, jolloin siitä tuli Saarenmaan kuntaan kuuluva pienkauppala.


title: Leisi (Viro)

text: Leisin kunnassa oli useita kirkkoja: Karjan Pyhän Katariinan kirkko, ortodoksinen Metskülan kirkko ja ortodoksinen Leisin Pyhän Olgan kirkko.


title: Leisi (Viro)

text: Vuonna 2011 Leisin kunnassa oli 1 782 asukasta, joista 1 770 (99,3 %) oli virolaisia, 3 (0,2 %) venäläisiä ja 12 (0,7 %) muita kansallisuuksia.


title: Pihtla

text: Pihtla on kylä ja entinen kunta Saarenmaalla Virossa. Pihtla liitettiin osaksi uutta Saarenmaan kuntaa vuoden 2017 lokakuussa.


title: Pihtla

text: Pihtlan kunnassa on useita kyliä, kuten Eiste, Ennu, Haeska, Hämmelepa, Iilaste, Ilpla, Kaali, Kailuka, Kangrusselja, Kiritu, Kuusiku, Kõljala, Kõnnu, Laheküla, Leina, Liiva, Liiva-Putla, Masa, Matsiranna, Metsaküla, Mustla, Nässuma, "Pihtla", Püha, Rahniku, Rannaküla, Reeküla, Reo, Räimaste, Sagariste, Salavere, Sandla, Sauaru, Saue-Putla, Sepa, Sutu, Suure-Rootsi, Tõlluste, Vanamõisa, Väike-Rootsi, Väljaküla.


title: Pihtla

text: Kaalin kylässä sijaitsee Kaalin kraatteri.


title: Pihtla

text: Vuonna 2011 Pihtlan kunnassa oli 1 305 asukasta, joista 1 287 (98,6 %) oli virolaisia, 6 (0,5 %) venäläisiä ja 6 (0,5 %) muita kansallisuuksia.


title: Pöide

text: Pöide on kylä ja entinen kunta Saarenmaan itärannikolla. Kunnan keskus oli Tornimäen kylä. Pöide liitettiin osaksi uutta Saarenmaan kuntaa vuoden 2017 lokakuussa.


title: Pöide

text: Paikkakunnan nähtävyyksin kuuluu Mariankirkko, jota käyttää luterilainen seurakunta. Kirkon edeltäjä rakennettiin 1230-luvulla, ja nykyinen kirkko valmistui sen paikalle 1350-luvulla. Kirkko vaurioitui tulipalossa vuonna 1940, ja kirkon entistystyö suoritettiin vuosina 1958–1961. Paikkakunnalla on myös Tornimäen ortodoksinen kirkko (1873).


title: Pöide

text: Maailmansotien välisenä aikana Pöiden hautausmaa oli saksalaisten matkailijoiden suosima vierailukohde, koska kirjailija Walter Flex oli sinne haudattuna vuoteen 1940 saakka. Hautausmaalla on myös Aderkasin, Bergin ja Buhrmeisterin suvun hautakappelit 1700-luvun lopulta.


title: Pöide

text: Pöidessä sijaitsee Kahutsin muinaislinnoitus, joka mainitaan Henrikin Liivinmaan kronikassa; paikalla suoritettiin arkeologinen tutkimus vuosina 1990–1992.


title: Pöide

text: Mariankirkon kaakkoispuolella sijaitseva Otin kartano () oli Aderkasin aatelissuvun asuinpaikka 1700-luvulta vuoteen 1919 saakka.


title: Pöide

text: 1900-luvun alkupuolella kunnan nimi oli Uuemõisa ().


title: Pöide

text: Pöiden kunnassa on useita kyliä: Ardla, Are, Iruste, Kahutsi, Kakuna, Kanissaare, Keskvere, Koigi, Kõrkvere, Kärneri, Kübassaare, Leisi, Levala, Metsara, Mui, Muraja, Neemi, Nenu, Oti, Puka, Pöide, Reina, Sundimetsa, Talila, Tornimäe, Ula, Unguma, Uuemõisa, Veere, Välta.


title: Pöide

text: Vuonna 2011 Pöiden kunnassa oli 794 asukasta, joista 783 (98,6 %) oli virolaisia, 3 (0,4 %) venäläisiä ja 9 (1,1 %) muita kansallisuuksia.


title: René Kuipers

text: René Kuipers (s. 2. helmikuuta 1960) on hollantilainen ralliautoilija ja Dennis Kuipersin isä. Hän debytoi WRC-sarjassa Mitsubishilla vuonna 2000 Walesin rallissa, jossa hänen sijoituksensa oli 28. Vuosina 2007–2010 hän ajoi yksittäisiä WRC-kilpailuja Subarulla ja Fordilla sijoittuen parhaimmillaan sijalle 24. Vuonna 2011 Kuipers kilpailee WRC-sarjassa omassa Ferm Power Tools World Rally Team -tallissaan. Hän sivusi parasta sijoitustaan WRC-sarjassa sijoittumalla 17:nneksi Akropolis-rallissa.


title: Tähtikuviot (Miró)

text:
Tähtikuviot () on Joan Mirón 23 guassimaalauksen sarja. Sarjan 11 ensimmäistä työtä syntyivät Normandiassa joulukuun 1939 ja toukokuun 1940 välisenä aikana. Myöhemmät 13 työtä valmistuivat Palma de Mallorcassa vuosina 1940–1941.
Toisen maailmansodan puhjettua vuonna 1939 Miró muutti perheineen Varngevilleen, joka on Normandian rannikolla, muutaman kilometrin päässä Dieppestä. Naapurina oli Georges Braque. Kylässä oli sähkökatkoksia, ja tämä johdatti Mirón hyvin valovoimaiseen ja vaikuttavaan Tähtikuviot-maalaussarjaan. Hän selitti niiden syntyä kirjeessä ystävälleen: "Olin aina nauttinut ikkunoista katselemisesta öisin, taivaan, tähtien ja kuun katselusta, mutta nyt emme voineet enää tehdä tätä, joten maalasin ikkunat sinisellä maalilla ja otin siveltimet ja maalit ja niin alkoi Tähtikuviot-sarjan synty."


title: Tähtikuviot (Miró)

text: Paperille maalatut kuvat ovat elävä ilmaisu Mirón sisäisestä maailmasta, jossa voi tunnistaa koodijärjestelmiä ja symboleita. Näiden maalausten tikkaat olivat aina kiehtoneet häntä, ne olivat olleet metafora hänen yrityksilleen asettaa maalauksensa erilaiselle maailman ymmärtämisen tasolle, polkuna pois arkipäiväisestä realismista. Nyt siitä tuli entistäkin tärkeämpi pakenemisen ele: "Tunsin syvää halua paeta", hän kirjoitti tuosta ajasta. "Suljin itseni sisääni tarkoituksella. Yö, musiikki ja tähdet alkoivat näytellä merkittävää roolia maalausteni viitteinä."


title: Tähtikuviot (Miró)

text: Toukokuun 20. päivänä 1940 Saksan joukkojen lähestyessä hänen onnistui saamaan vaimonsa ja tyttärensä viimeiseen Pariisiin lähtevään junaan. He löysivät myös tilaa Espanjaan menevässä junassa. Mirólla ei ollut aikaa ottaa mukaansa Pariisista muuta kuin rulla tähtimaalauksia. Perhe pääsi siirtymään Palma de Mallorcaan, jossa Miró oli viettänyt lapsuutensa kesiä isovanhempiensa luona, ja jossa hän jatkoi työskentelyä elokuun ensimmäisestä päivästä alkaen yli kaksi kuukautta kestäneen paon jälkeen.


title: Tähtikuviot (Miró)

text: Tähtikuviot oli ensimmäisiä Yhdysvaltoihin sodan jälkeen saapuneita taiteellisia tallenteita, ja ne esitettiin New Yorkissa vuonna 1945. Andre Breton, joka näki ne, puhui siitä, miten "äärimmäisen hämmennyksen aikana" Miró oli paennut "puhtaimman, vähiten muutettavimman" piiriin.


title: Tähtikuviot (Miró)

text: Töiden vaatimattomasta koosta ja muodosta huolimatta sarja oli Mirón siihen mennessä merkittävimpiä teoksia.


title: Tähtikuviot (Miró)

text: Säveltäjä Bobby Previte kirjoitti teossarjan pohjalta 23-osaisen sävellyssarjan ”The 23 Constellations of Joan Miró”, joka julkaistiin levyllä vuonna 2002.


title: LP Kangasala

text: Lentopalloseura Kangasala ry (LP Kangasala) on kangasalalainen naisten lentopalloseura, joka pelaa lentopallon Naisten Mestaruusliigaa. Joukkue nousi lentisliigaan kauden 2009–2010 päätteeksi, kun se voitti 1-sarjan ja liigakarsinnat. Kauden 2011–2012 päätteeksi LP Kangasala voitti historiansa ensimmäisen SM-mitalin, kun joukkue voitti pronssia. Lentopallon Suomen Cupin mestaruuden joukkue voitti tammikuussa 2013 ja 2014. Kaudella 2012–2013 ja 2014-2015 LP Kangasala saavutti SM-hopeaa.


title: Einat Yaron

text: Einat Yaron (s. 11. marraskuuta 1973) on israelilainen judoka.


title: Einat Yaron

text: Yaron voitti British openin 56 kg:n sarjan Birminghamissa 1995. Muutamaa viikkoa myöhemmin hän saavutti samassa kaupungissa järjestetyissä EM-kilpailuissa pronssia niin ikään 56 kg:n painoluokassa. Hän sijoittui toiseksi British openin 61 kg:n sarjassa 1997 ja Tbilisin maailmancup-kilpailun 63 kg:n painoluokassa 1998.


title: The Sound of Madness

text: The Sound of Madness on yhdysvaltalaisen Shinedownin vuonna 2008 julkaistu kolmas studioalbumi. Albumi sijoittui Yhdysvaltain albumilistan sijalle 8. Se on myös ylittänyt RIAA:n platinalevyyn vaadittavan miljoonan myydyn levyn rajan. Albumin parhaiten myynyt single "Second Chance" puolestaan ylsi Yhdysvaltain singlelistan sijalle 7.


title: The Sound of Madness

text: Kaikki kappaleet ovat Brent Smithin ja David Bassettin säveltämiä ja sanoittamia.


title: Galician kuningaskunta

text: Galician kuningaskunta oli Iberian niemimaan luoteiskolkassa sijainnut valtio, jonka sveevien germaaniheimo perusti vuoden 410 paikkeilla. Visigootit tuhosivat sen vuonna 585, kun viimeinen kuningas Miro oli kuollut. Myöhemmin Galicia perustettiin uudelleen, kun Ferdinand I jakoi valtakuntansa pojilleen. Lopulta Galicia joutui Leónin ja Kastilian kuningaskuntien alaisuuteen, ja nykyään se on Espanjaan kuuluva Galician itsehallintoalue.


title: Yoel Razvozov

text: Yoel Razvozov (, s. 5. heinäkuuta 1980 Neuvostoliitto) on israelilainen judoka.


title: Yoel Razvozov

text: Razvozov sai hopeaa EM-kilpailujen 73 kg:n painoluokassa Bukarestissa 2004 ja Rotterdamissa 2005 sekä oli viides Mariborissa 2002. Hän kuului joukkuekilpailun Euroopan-mestaruuden voittaneeseen Israelin joukkueeseen Debrecenissä 2005. Hän sijoittui 73-kiloisissa seitsemänneksi Osakan MM-kilpailuissa 2003. Hän edusti Israelia Ateenan olympialaisissa 2004.


title: Yoel Razvozov

text: Razvozov voitti maailmancupin kilpailun 73 kg:n painoluokassa Leondingissa 2001 ja 81-kiloisissa Minskissä 2010. Hän on sijoittunut maailmancup-, Grand Prix- ja Grand Slam -kilpailuissa lisäksi kolme kertaa toiseksi ja seitsemän kertaa kolmanneksi. Hän on voittanut viisi Israelin-mestaruutta.


title: Agit-Cirk

text: Agit-Cirk on suomalainen sirkus- ja musiikkiyhdistys, joka perustettiin vuonna 2005. Yhdistyksen perustivat sirkustaiteilijat Sakari Männistö ja Marjo Ylikorva sekä muusikko Samuli Jokinen. Yhdistys toimii laajasti ympäri Suomea, tällä hetkellä jäsenet asuvat Turussa, Tampereella, Joensuussa, Helsingissä, sekä Rovaniemellä. Agit-Cirkin kotipaikkakunta on Rovaniemi.


title: Agit-Cirk

text: Agit-Cirkin esityksiä on nähty Suomen ja Pohjoismaiden lisäksi mm. Tšekissä, Belgiassa, Italiassa, Saksassa, Englannissa ja Venäjällä.


title: Lars Sjöberg

text: Lars Sjöberg (s. 2. toukokuuta 1941) on ruotsalainen taidehistorioitsija ja kirjailija. Hän on enimmäkseen kiinnostunut rakennusperinnöstä, sisustamisesta ja 1700-luvusta. Hän oli aikaisemmin Tukholman Nationalmuseumin intendentti.


title: Andrian Kordon

text: Andrian Kordon (s. 24. toukokuuta 1977) on israelilainen judoka.


title: Andrian Kordon

text: Kordon saavutti pronssia yli 100 kg:n painoluokassa Rotterdamin EM-kilpailuissa 2005. Hän oli samassa sarjassa seitsemäs Bukarestin EM-kilpailuissa 2004 ja Kairon MM-kilpailuissa 2005. Hän kuului joukkuekilpailun Euroopan-mestaruuden voittaneeseen Israelin joukkueeseen Debrecenissä 2005. Hän on voittanut myös Israelin-mestaruuksia.


title: Gal Yekutiel

text: Gal Yekutiel (, s. 4. marraskuuta 1981) on israelilainen judoka.


title: Gal Yekutiel

text: Yekutiel sai pronssia alle 20-vuotiaiden EM-kilpailujen 60 kg:n painoluokassa Nikosiassa 2000. Hän oli samassa sarjassa seitsemäs Kairon MM-kilpailuissa 2005 ja kuului samana vuonna myös joukkuekilpailun Euroopan-mestaruuden voittaneeseen Israelin joukkueeseen Debrecenissä. Hän saavutti Belgradin EM-kilpailuissa 2007 pronssia 60 kg:n painoluokassa. Hän sijoittui samassa sarjassa 2008 viidenneksi sekä Lissabonin EM-kilpailuissa että Pekingin olympialaisissa.


title: Gal Yekutiel

text: Yekutiel on voittanut maailmancupin 60 kg:n painoluokan Sofiassa 2002 ja Tallinnassa 2003. Hän on sijoittunut maailmancup- ja Continental Open -kilpailuissa lisäksi kaksi kertaa toiseksi ja viisi kertaa kolmanneksi. Hän on voittanut myös Israelin-mestaruuden.


title: Alice Schlesinger

text: Alice Schlesinger (, s. 26. toukokuuta 1988 Herzliya, Tel Aviv) on israelilaissyntyinen judoka, joka on edustanut Britanniaa vuodesta 2014.


title: Alice Schlesinger

text: Schlesinger voitti kadettien (alle 17-vuotiaiden) Euroopan-mestaruuden 57 kg:n sarjassa Rotterdamissa 2004. Hän oli samana vuonna kolmas Budapestin alle 20-vuotiaiden MM-kisojen 57 kg:n painoluokassa. Hän sai saman ikäluokan EM-kilpailujen 63 kg:n sarjassa pronssia Zagrebissa 2005, hopeaa Tallinnassa 2006 ja kultaa Prahassa 2007.


title: Alice Schlesinger

text: Schlesinger saavutti Lissabonin EM-kilpailuissa 2008 pronssia 63 kg:n painoluokassa. Pekingin olympialaisissa hän oli kolmastoista. Hän sai 63 kg:n sarjassa 2009 pronssia Tbilisin EM- ja Rotterdamin MM-kilpailuissa sekä voitti alle 23-vuotiaiden Euroopan-mestaruuden Antalyassa. Hän sijoittui 63-kiloisissa viidenneksi Tokion MM-kilpailuissa 2010 ja Istanbulin EM-kilpailuissa 2011. Tšeljabinskin EM-kilpailuissa 2012 hän sai pronssia. Lontoon olympialaisissa hän sijoittui seitsemänneksi.


title: Alice Schlesinger

text: Schlesinger karsiutui 2016 Rio de Janeiron olympialaisten 63 kg:n sarjassa kahden ottelun jälkeen. Hän saavutti samassa painoluokassa EM-pronssia Varsovassa 2017 ja oli viides Tel Avivissa 2018.


title: Alice Schlesinger

text: Schlesinger on saavuttanut Masters-, Grand Prix- ja Grand Slam -kilpailuissa viisi turnausvoittoa, kolme kakkossiaa ja kahdeksan kolmossijaa. Maailmancupeissa ja Continental Open -kilpailuissa hän on voittanut yhteensä neljä turnausta ja ollut kolme kertaa toinen. Hän on voittanut viisi Israelin-mestaruutta ja yhden Britannian-mestaruuden.


title: Dombey ja poika

text: Dombey ja poika () on Charles Dickensin romaani, joka ilmestyi jatkokertomuksena 1846–1848.


title: Metsäpirtti (Käkisalmen piiri)

text: Metsäpirtti eli Zaporožskoje () on maalaiskunta ja sen keskustaajama Leningradin alueen Käkisalmen piirissä Venäjällä. Se sijaitsee Viisjoen varrella sata kilometriä Käkisalmesta kaakkoon. Taajamassa on 2 200 ja kunnassa 2 600 asukasta (vuonna 2011).


title: Metsäpirtti (Käkisalmen piiri)

text: Metsäpirtin kunnan pinta-ala on 738,19 neliökilometriä. Se rajoittuu lännessä Käkisalmen piirin Raudun ja pohjoisessa Petäjärven ja Sakkolan kuntiin, idässä Laatokkaan ja etelässä Leningradin alueen Seuloskoin piiriin. Pinta-alasta 57,0 % on vesialuetta, 31,7 % metsää ja 7,6 % maatalousmaata.


title: Metsäpirtti (Käkisalmen piiri)

text: Kunnan alueella virtaa Taipaleenjoki ja sen sivujoki Viisjoki. Järviä ovat Laatokka ja Suvanto. Hyötykaivannaisiin kuuluvat hiekka, sora, turve, mineraalivärit ja savi. Seudulle suunnitellaan Raudun rauhoitusaluetta.


title: Metsäpirtti (Käkisalmen piiri)

text: Keskustaajaman lisäksi kuntaan kuuluvat Denisovon (entiset Korholanjaama, Sunikkala ja Joentaka), Lugovojen (Vaskela), Peskin (Sirkiänsaari) ja Pjatiretšjen (Viisjoki ja Saaroinen) taajamat sekä Udaltsovon (Raaju ja Sakkolan Riiska) ja Zamostjen (Raudun Riikola ja Palkeala) kylät. Toiseksi suurin asutuskeskus on reilun 200 asukkaan Pjatiretšje. Kunnan alueella on noin 30 huvila- ja puutarhapalsta-aluetta. Kesäisin asukasluku kasvaa 10 000–14 000 henkeen.


title: Metsäpirtti (Käkisalmen piiri)

text: Seutu kuuluu Suomen talvi- ja jatkosodan jälkeen Neuvostoliitolle luovuttamaan alueeseen. Nykyinen kunta käsittää pääosin entisen Suomen Metsäpirtin kunnan, mutta ulottuu myös entisen Raudun ja Sakkolan puolelle. Sen eteläraja vastaa vanhaa Suomen valtakunnanrajaa. Nykyisen Metsäpirtin taajaman keskus on entisestä Metsäpirtin kirkonkylästä jonkin verran pohjoiseen sijainneen Koselan kylän paikalla.


title: Metsäpirtti (Käkisalmen piiri)

text: Metsäpirtin kautta kulkee Pietarin ja Käkisalmen välinen maantie R33 sekä Tyrisevän ja Laatokan rannalla sijaitsevan Gravijnojen (entinen Vanhajaama) välinen maantie R34. Lähin rautatieasema on Raudussa.


title: Metsäpirtti (Käkisalmen piiri)

text: Kunnan pääelinkeino on maatalous. Tärkein yritys on maidon ja lihan tuotantoon erikoistunut Graždanskin karjatila. Lisäksi on yksi toimiva yksityistila. Udaltsovon kylässä on kalanviljelylaitos.


title: Metsäpirtti (Käkisalmen piiri)

text: Keskustaajaman palveluihin kuuluu lastentarha, peruskoulu, kulttuuritalo, kirjasto, lääkintäasema, posti, pankki, ruokala ja joukko kauppoja.


title: Metsäpirtti (Käkisalmen piiri)

text: Metsäpirtin taajama koostuu keskustan kaksi–viisikerroksisista asuintaloista ja julkisista rakennuksista sekä puutarhapalstojen ympäröimistä omakotitaloista. Asuinalueen länsipuolella sijaitsee Graždanskin karjatila. Kulttuuriperintökohteita ovat lahjoitusmaatalonpoikien muistomerkki Metsäpirtissä ja neuvostosotilaiden hautapaikka Pjatiretšjen hautausmaalla.


title: Metsäpirtti (Käkisalmen piiri)

text: Seudun metsät ja vesistöt tekevät Metsäpirtistä pietarilaisten suosiman vapaa-ajanviettokohteen. Kunnan alueella sijaitsee viisi lomakylää, liikuntakeskus ja metsästysmaja.


title: Odessan rautatieasema

text: Odessan päärautatieasema () on Ukrainan lounaisosissa Mustanmeren rannalla sijaitsevan, maan kolmanneksi suurimman kaupungin Odessan keskustassa sijaitseva rautatieasema. Asema on Ukrainan rautateiden pikajunaliikenteen keskusasema Odessan alueella. Asema toimii myös lähijunaliikenteen pääteasemana.


title: Peter Van Merksteijn sr.

text: Peter Van Merksteijn, Sr. (s. 10. kesäkuuta 1956) on alankomaalainen ralliautoilija ja Peter Van Merksteijn Jr:n isä. Hän kilpaili Le Mansin 24 tunnin ajossa vuosina 2004, 2005 ja 2008 voittaen oman luokkansa vuonna 2008 ja sijoittuen kymmenenneksi itse kilpailussa. Hän debytoi WRC-sarjassa vuonna 2007 omassa Van Merksteijn Motorsport -tallissaan Saksan rallissa, jossa hänen sijoituksensa oli vaatimaton 40. Vuosina 2008–2011 hän ajoi yksittäisiä kilpailuja WRC-sarjassa parhaana sijoituksenaan 20. sija Norjan rallista.


title: Lord British

text: Lord Cantabrigian British on Richard Garriottin luoma pelihahmo ja "Ultima"-pelien päähenkilö. Lord British on Ultima-peleissä esiintyvä Britannian hallitsija yhdessä kilpailijansa Lord Blackthornin kanssa. Garriotin mukaan Lord British saapui Sosarian maakuntaan Moongaten kautta. Lord British kukisti taistelussa velho Mondainin ja karkotti hänet. Palkinnoksi kansa valitsi Lord Britishin hallitsemaan Britanniaa. Lord British asuu peleissä linnassaan ja voi tarjota pelaajalle tehtäviä ja palkinnoksi tehtävien suorittamisesta hän voi palkita pelaajan rahalla tai parannusloitsuilla.


title: Lord British

text: Lord British tunnetaan voittamattomuudestaan sillä hänellä on jatkuvasti yllään haavoittumattomuusloitsu, joka estää häntä kuolemasta. Kuitenkin Ultima Online pelissä sattuneen beta-testin aikana Lord British oli kuninkaallisella vierailullaan pelimaailmassa mutta palvelimen uudelleenkäynnistyksen aikana hänen haavoittumattomuutensa kytkeytyi pois päältä jolloin Rainz niminen pelaaja onnistui surmaamaan Lord Britishin fire-field tuliloitsulla. Tämän jälkeen Richard Garriott antoi Rainzille porttikiellon betaan. Myöhemmin selvisi että muissakin Ultima-peleissä on "porsaanreikä", jonka avulla pelaaja voi tappaa Lord Britishin. Ultima III pelissä pelaaja voi houkutella Lord Britishin satamalaiturille ja ampua häntä tykillä. Ultima VII pelissä pelaaja voi houkutella Lord Britishin linnan portille ja pudottaa kultaisen laatan hänen päähänsä. Ultima IX pelissä pelaaja voi valmistaa myrkytettyä leipää ja viedä sen Lord Britishin linnaan ja vaihtaa sen Britishin perusruoan tilalle, jolloin Lord British syö sen.


title: Mont-roig del Camp

text: Mont-roig del Camp on kaupunki Espanjan Kataloniassa, Tarragonan maakunnassa. Vuonna 2016 siellä oli 11 521 asukasta.


title: Mont-roig del Camp

text: Kaupunki sijaitsee keskellä Tarragonan Kultarannikkoa (Costa Dorada), ja sen matalat hiekkarannat houkuttelevat matkailijoita. Nähtävyyksiin kuuluu Pyhän MIkaelin goottilainen kirkko vuodelta 1574.


title: Mont-roig del Camp

text: 1910-luvun alussa kahdeksantoistavuotias Joan Miró, tuleva tunnettu taiteilija, lähetettiin perheensä Mont-Roigista ostamalle maatilalle toipumaan hermoromahduksesta. Miró toipui sairaudestaan ja alkoi vaeltaa ympäristössä maalaten. Maaseutuympäristö vaikutti paljon varsinkin hänen varhaistuotantonsa kehitykseen. Muutettuaan Pariisiin hän palasi seudulle kesäisin.


title: Berarin sulttaanikunta

text: Berar oli itsenäinen sulttaanikunta vuosina 1485–1565 Deccanin ylängöllä Intiassa. Se syntyi, kun Bahmanin sulttaanikunnan pohjoiset maakunnat irtaantuivat ja muodostivat oman valtionsa. Vuonna 1488 Bahmanin sulttaanikunnan läntisistä maakunnista syntyivät Ahmednagarin sulttaanikunta ja Bijapurin sulttaanikunta. Kun nämä joutuivat sotiin Vijayanagaran hinduvaltiota vastaan vuonna 1565, Berar kieltäytyi liittymästä taisteluun ja tämän vuoksi Ahmednagar kukisti maan vuonna 1574.


title: Berg (valtio)

text: Berg oli itsenäinen herttuakunta vuosina 1380–1815. Se sijaitsi Reinin itärannalla ja sen pääkaupunki oli Düsseldorf. Vuonna 1614 Berg joutui Jülich-Kleven perintöriidan seurauksena Pfalz-Neuburgin hallintaan. Vuonna 1805 Austerlitzin taistelun jälkeen Preussi oli valmis vaihtamaan Berg-Kleven ranskalaisten miehittämään Hannoveriin, ja seuraavana vuonna 1806 Berg-Kleve erosi Saksan valtakunnasta ja liittyi Napoleonin suojelemaan Reinin liittoon.


title: Bantenin sulttaanikunta

text: Bantenin sulttaanikunta oli Jaavan saaren länsiosassa sijainnut sulttaanikunta, nykyisen Indonesian Bantenin provinssin alueella. Se syntyi 1500-luvulla, kun islamilaisten sulttaanikuntien puristuksessa oleva hindukuninkaan hallitsema Sundan kuningaskunta valloitettiin muslimivaltioiden hyökättyä Sundaan. Sundan alueelle perustettiin Bantenin sulttaanikunta. Bantenin satamasta kehittyi tärkeä maustekaupan keskus 1500-luvulla. Myös britit perustivat Bantamiin kauppa-aseman 1600-luvulla, mutta hollantilaisvallan kasvaeissa britit joutuivat luopumaan Bantenista. 1800-luvun alussahollantilaiset ottivat Bantenin hallintaansa ja alue liitettiin Hollannin Itä-Intiaan.


title: Bantenin sulttaanikunta

text: Bantenin sulttaanikunta syntyi vuonna 1520-luvulla, kun Keski-Jaavalla sijainnut Demakin sulttaanikunta pyrki laajentamaan vaikutusvaltaansa Jaavalla. Islam sai Malaijien saaristossa jalansijaa 1400-luvulta lähtien, Jaavan länsiosassa sijaitsi hindulainen Sundan kuningaskunta islamilaisten sulttaanikuntien puristuksessa. Myös portugalilaiset saivat jalansijaa Jaavalla vuonna 1522, kun Sundan kuningaskunta tarjosi heille kaupan etuoikeuksia vastineeksi suojelusta. Portugalilaiset eivät kuitenkaan kyenneet suojelemaan Sundaa. Muslimisulttaanien liittouma hyökkäsi ja valloitti portugalilaisten kanssa liittoutuneen Sundan kuningaskunnan vuonna 1527 ja monet Sundan hindut pakenivat Balin saarelle. Demakin johtaja Sunan Gunungjati perusti Jaavan länsiosaan Bantenin sulttaanikunnan.


title: Bantenin sulttaanikunta

text: Bantenin seuraava sulttaani Maulana Hasanuddin laajensi myös Bantenin aluetta Sumatran saarelle, nykyisen Lampungin provinssin alueelle. Banten oli aluksi Demakin vasallivaltio, mutta Demakin sulttaani Trengganan kuoltua vuonna 1548 Banten irtaantui Demakista. Sulttaani Hasanuddinin pojan Maulana Yusufin noustua valtaistuimelle 1570, Banten laajensi alueitaan Jaavan saarella. Myöhemmin hänen poikansa sulttaani Maulana Muhammed pyrki laajentamaan alueitaan Sumatralla, kaventaakseen portugalilaisten valtaa alueen maustekaupassa, mutta sulttaani kuoli valloitusyrityksessä.


title: Bantenin sulttaanikunta

text: 1500-luvulla Bantenin satama kehittyi Jaavan tärkeimmäksi maustekaupan keskukseksi ja sen kukoistuskausi kesti aina 1700-luvulle, jolloin satama mataloitui. Bantenin vaurastumimen perustui merenkulkuun ja kaupankäyntiin, jotka ylläpitivät maan taloutta. Bantenista kehittyi monikansallinen kauppapaikka, josta käsin käytiin kauppaa eurooppalaisten, sekä Lähi-Idän, kaukoidän ja muualta Kaakkois-Aasian suunnalta tulleiden kauppiaiden kanssa. Britit perustivat Banteniin tukikohtansa 1600-luvulla, mutta hollantilaisten kasvavan sotilaallisen painostuksen takia britit hylkäsivät Bantenin vuonna 1682. Bantenin kukoistukskautena pidetään Sulttaani Ageng Tirtayasan hallintokautta 1651-1682, jolloin Bantenilla oli vaikuttava laivasto, joka oli rakennettu eurooppalaisten esimerkkiä noudattaen, ja eurooppalaisia myös työskenteli sulttaanikunnassa. Hollannin Itä-Intian kauppakomppanian painostus kuitenkin murensi Bantenin valtaa alueella. Bantenia heikensi myös 1600-luvun lopulla syttynyt sisällissota.


title: Bantenin sulttaanikunta

text: Hollantilaisten vaikutusvalta Bantenissa ja koko Malaijien saaristossa kasvoi 1700-luvulla ja vuonna 1808 hollantilaiset hyökkäsivät Banteniin ja valloittivat sen. Banten liitettiin Hollannin Itä-Intiaan.


title: Joaquim Gomis

text: Joaquim Gomis i Serdañons (1902–1991) oli espanjalainen liikemies, valokuvaaja ja taiteen tukija, joka edisti etenkin katalonialaisen nykytaiteen näkyvyyttä. Hän oli modernin valokuvauksen uranuurtajia Espanjassa. Hän kuvasi urbaaneita maisemia ja abstrakteja värisommitelmia.


title: Joaquim Gomis

text: Gomis oli varakkaan perheen poika ja sai 12-vuotiaana lahjaksi Kodak Brownie-merkkisen 6×9 cm filmikoon laatikkokameran. Hän työskenteli perheen tekstiiliyrityksessä ja oleskeli 1920-luvulla Englannissa ja Yhdysvalloissa. Siellä hän innostui modernismin muotokielestä ja tallensi kamerallaan rakenteilla olevia kerrostaloja, suuria automääriä ja muita nykyaikaisuuden ilmentymiä.


title: Joaquim Gomis

text: 1930-luvulla Gomis alkoi toimia aktiivisesti Espanjan taidepiireissä. Hän oli Nykytaiteen ystävien seuran hallituksessa (Amics de l’Art Nou, 1932–1936) ja tutustui sitä kautta taiteilija Joan Miróhon, josta tuli Gomisin elinikäinen ystävä. Gomis oli perustajajäsen Club49:ssä, joka edisti nykytaidetta toisen maailmansodan jälkeen. Hän toimi myös Antoni Gaudín töitä suojelevan yhdistyksen (d’Amics de Gaudí) puheenjohtajana ja Fundació Joan Mirón ensimmäisenä presidenttinä 1972–1975.


title: Spermiini

text: Spermiini (CHN) on polyamiini, joka esiintyy kaikissa aitotumaisissa soluissa ja myös viruksissa ja bakteereissa.


title: Spermiini

text: Nisäkkäät tuottavat spermiiniä biosynteettisesti lähtien arginiinista ja ornitiinista. Entsyymit muuntavat nämä ensin putreskiiniksi, josta muodostuu spermidiiniä spermidiinisyntaasin katalysoimana. Spermidiinistä muodostuu spermiiniä spermiinisyntaasin avustuksella. Sekä spermiinin että spermidiinin biosynteesissä tarvitaan aminopropyyliryhmän luovuttaja, joka muodostuu S-adenosyylimetioniinista adenosyylimetioniinidekarboksylaasin katalysoimana. Eräät bakteerit, kuten "Escherischia coli", tuottavat näiden polyamiinien synteesissä tarvittavia yhdisteitä agmatiinista agmatinaasientsyymin katalysoimana.


title: Spermiini

text: Kemiallisesti spermiiniä voidaan syntetisoida jodipropyyliftalimidista ja putreskiinista eli 1,4-diaminobutaanista. Muodostuneen spermiinidiftalimidin emäshydrolyysin tuloksena saadaan spermiiniä.


title: Spermiini

text: Spermiiniä esiintyy useissa soluissa ja sitä on muun muassa nisäkkäiden spermassa. Solut tarvitsevat sitä ja muita polyamiineja kasvuunsa ja erikoistumiseensa. Spermiini sitoutuu nukleiinihappoihin DNA:han ja RNA:han ja stabiloi niiden kierrerakennetta. Spermiinin ja muiden polyamiinien on todettu parantavan nukleiinihappojen lämmön- ja kemikaalikestävyyttä. Spermiini sitoutuu DNA:han ja RNA:han vetysidoksilla.


title: Brescian tasavalta

text: Brescian tasavalta sijaitsi Lombardiassa nykyisen Italian alueella. Se oli keskiajalla hetken itsenäinen kaupunkivaltio ja onnistui vuonna 1402 torjumaan keisari Ruprecht Pfalsilaisen hyökkäysyritykset, mutta vuonna 1423 Milanon ja Firenzen välille puhjenneen sodan aikana vuonna 1426 Venetsia valloitti Brescian ja kaupungin itsenäisyys päättyi.


title: Brescian tasavalta

text: Nykyään Brescia on Brescian maakunnan pääkaupunki Italiassa.


title: 4488 Tokitada

text: 4488 Tokitada on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysivät K. Suzuki ja T. Urata vuonna 1987. Pikkuplaneetta sai nimensä 1100-luvulla eläneen japanilaisen sotapäällikön Taira-no Tokitadan mukaan. Ennen kuin tämä asteroidi sai nimensä se tunnettiin väliaikaisella tunnuksella 1987 UK. Koska Tokitadan absoluuttinen magnitudi (H) on 13,9; sen läpimitta on todennäköisesti välillä 4–9 kilometriä.


title: Buijidit

text:
Buijidit on kolmen persialaisen veljeksen muodostama dynastia. Heidän itämaisille prinsseille poikkeuksellisen yksimielinen toimintansa johti itsenäisen valtion syntyyn Meediassa nykyisen Iranin alueella. Vuonna 945 veljeksistä Ahmed Muizz al Daula marssi Bagdadiin ja pakotti kalifin nimittämään itsensä yliemiiriksi ja sulttaaniksi. Arvonimien tultua perinnölliseksi kalifeista tulee vain buijidisulttaanien keulakuvia.
Vuonna 946 Ahmed erottikin kalifi Al-Mustakfin ja nosti tämän tilalle Al-Mutin (946-950).


title: Buijidit

text: Buijidien valtakunta käsitti Mesopotamian ja suurimman osan Persiaa. Se jakaantui 900-luvulla kolmeen emiirikuntaan. Vuonna 1055 Seldžukkien päällikkö Tughril Beg valtasi Bagdadin ja otti itselleen sulttaanin arvon, mikä merkitsi samalla Buijidi-dynastian loppua.


title: (4489) 1988 AK

text: (4489) 1988 AK on Jupiterin troijalaisiin asteroideihin kuuluva pikkuplaneetta, joka kiertää Aurinkoa Jupiterin radan L4 Lagrangen pisteessä. 1988 AK:n löysi E. Bowell vuonna 1988. Tämän pikkuplaneetan läpimitta on noin 93 kilometriä ja albedo noin 0,051.


title: Salahmi

text: Salahmi on Vieremän kunnassa sijaitseva kylä. Se sijaitsee noin 10 kilometriä kuntakeskustasta länteen.


title: Salahmi

text: Kylällä toimi vuosina 1810–1909 rautaruukki, joka käytti raaka-aineenaan järvien pohjasta nostettua järvimalmia eli limoniittia. Vuonna 1840 raahelainen liikemies Zachris Franzén rakennutti kartanorakennuksen ruukin keskusrakennukseksi. Nykyään kartanossa toimii perhekoti.


title: Salahmi

text: Kylässä sijaitseva Pohjoisen koulu rakennettiin vuonna 1952. Se edustaa sodanjälkeistä rakennustyyliä.


title: Salahmi

text: Kylässä sijaitsevat myös muun muassa leirintäalue Hiilimutka, Iisalmen ortodoksisen seurakunnan Pyhän Nikolaoksen tsasouna ja K-extra -kyläkauppa.


title: Butua

text: Butua oli nykyisen Zimbabwen alueella sijainnut itsenäinen valtakunta vuosina 1490-1834. Se sai alkunsa Monomotapan valtakunnan jakaannuttua. Butua kykeni vastustamaan portugalilaisten valloituspyrkimyksiä ja lyömään nämä vuonna 1684 kiivaassa taistelussa. 1800-luvun alkupuolella ngonit tunkeutuivat maahan ja valtakunta lakkasi olemasta viimeisen kuninkaan eli mambon kuoltua ngonia vastaan käydyssä taistelussa vuonna 1834.


title: Luettelo Galician kuninkaista

text: Tämä on luettelo Galician kuninkaista. Galician kuningaskunta oli olemassa 410–585. Tämän jälkeen Galicia on ollut itsenäisenä muutamaan lyhyeen otteeseen.


title: Luettelo Galician kuninkaista

text: Sisällissota (457–469), useita samanaikaisia kuninkaita


title: Cispadaaninen tasavalta

text: Cispadaaninen tasavalta oli valtio, joka syntyi vuonna 1796, kun Napoleon I:n yhdisti Pojoen eteläpuoliset Bolognan, Ferraran, Modenan, Reggion ja Romagnan. Heinäkuussa 1797 alue liitettiin osaksi uutta Cisalppista tasavaltaa.


title: Fouta Djallon (valtio)

text: Fouta Djallon oli afrikkalainen islamilainen valtio Nigerjoen lähteillä nykyisen Guinean vuoristoalueilla. Valtio syntyi vuonna 1747 joukon islamia jyrkässä ja kiihkeässä muodossa levittäneiden fulaneiden voitettua Talansan ratkaisutaistelussa Fouta Djallonin asukkaat djalonket. Valtakunnan alkuvaihetta leimasivat kapinointi ja naapurien yritykset hyötyä niistä, mutta johtaja Ibrahim Sorin onnistui kukistaa kaiken vastustuksen ja laajentaa valtapiiriään. 1800-luvulla Ranskan painostus alkoi voimakkaasti kuitenkin vaikuttaa alueella ja vuonna 1881 valtakunnan hallitsija katsoi parhaaksi alistua Ranskan protektoraatiksi.


title: 7169 Linda

text: 7169 Linda on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi E. Bowell vuonna 1986. Pikkuplaneetta sai nimensä Linda McCartneyn mukaan, joka oli muusikko Paul McCartneyn vaimo. Ennen kuin tämä asteroidi nimettiin se tunnettiin väliaikaisella tunnuksella 1986 TK1. Koska Lindan absoluuttinen magnitudi (H) on 13,9; sen läpimitta on todennäköisesti välillä 4–9 kilometriä. Vuorokauden pituus Lindan pinnalla, eli sen pyörähdysaika on noin 28 tuntia.


title: Abhasian kreikkalaiset

text: Abhasian kreikkalaiset ovat Abhasiassa asuvia kreikkalaisia. Nykyisin suurin osa heistä on muuttanut muualle ja etenkin Kreikkaan. Vuoden 2003 tietojen mukaan Abhasiassa asui 1 486 kreikkalaista, eli he muodostivat noin 0,7 % väestöstä.


title: Abhasian kreikkalaiset

text: Kreikkalaisia on asunut Mustanmeren rannikoilla jo antiikin ajoista lähtien. Abhasian pääkaupunki Suhumista on aiemmin käytetty kreikankielisiä nimityksiä "Dioskurias" ja "Sevastopolis". Suurin osa Abhasian kreikkalaisista tuli kuitenkin alueelle vasta Venäjän ja ottomaanien käymien sotien seurauksena 1800-luvulla. He olivat niin sanottuja Pontuksen kreikkalaisia, eikä heillä ollut varsinaisesti mitään yhteyksiä Kreikan valtioon. Venäläiset käyttivät heistä venäjänkielistä nimitystä "greki", mutta kreikkalaiset itse nimittivät itseään pontuksen kreikkalaista tarkoittavalla nimityksellä "Romanoi" eli roomalaiset. Nimitys viittasi Bysantin valtakuntaan, johon he olivat aiemmin kuuluneet.


title: Abhasian kreikkalaiset

text: Toinen kreikkalaisten muuttoaalto Pontuksesta Abhasiaan tapahtui ensimmäisen maailmansodan yhteydessä. Lausannen sopimuksella Turkki ja Kreikka olivat sopineet väestönvaihdoista keskenään ja Pontuksen kreikkalaiset hävisivät Pontuksesta lähes kokonaan. Osa heistä muutti Kreikan sijaan Neuvostoliittoon, johon Abhasiakin kuului. Abhasia oli luonnollinen muuttokohde kreikkalaisille, sillä se muistutti paljon Pontusta. Monet alueelle muuttaneet kreikkalaiset ryhtyivät tupakanviljelijöiksi tai kauppiaiksi. 1900-luvun alussa kahdeksan Suhumin 12:sta kirkosta oli kreikkalaisortodoksisia ja kreikkalaiset muodostivat noin kolmanneksen kaupungin väestöstä. Vuonna 1939 Abhasiassa asui yhteensä 34 621 kreikkalaista. Neuvostokauden alussa kreikkalaisilla oli omakielisiä kouluja ja oma sanomalehti nimeltä "Kokkinos Kapnas". Myöhemmin Stalinin kaudella heitä alettiin kuitenkin pitää maan vihollisina, jolloin koulut ja sanomalehti suljettiin ja tuhansia karkotettiin Kazakstaniin muiden Kaukasuksen kreikkalaisten ohella.


title: Abhasian kreikkalaiset

text: Nikita Hruštšovin kaudella vuonna 1956 kreikkalaisten sallittiin palata koteihinsa, mutta Abhasiaan heistä tuli takaisin vain noin neljännes. 1980-luvulla alkoi muuttoaalto Kreikkaan. Abhasiassa syttyneiden väkivaltaisuuksien takia elokuun 15. päivänä 1993 Kreikan valtio evakuoi suurimman osan vielä muuttoaallon jälkeen jäljelle jääneistä kreikkalaisista laivalla Suhumin satamasta. Evakuoidut saivat Kreikan kansalaisuuden.